مرۆڤایەتی بە گشتی لەژێر مەترسی و تاقیکاری دایە ، مەلا برایم مەجید پوور – PMNews\nئەگەر سەیرێکی وردی مێژوو بکەی دەبێنی لـە دنیادا زۆر بـەڵاو ئـافەت و کارەساتی وەک: تاعون، تۆفان، سێڵاو، بومەلەرزە، کیمیاباران و هیتر ڕویان داوە.\nزۆر جار هێزو توانا و عەقڵ و مەنتیق و کەرەسەو ئامرازی برگریش قەوەی پێیان نـەشکاوە. جاران ئەو شتانە لە وڵاتێک، مەڵبەندێک ڕویان دەدا، ئەو جارەیان جیاوازە و هەموو دنیای تێوەگلاوە. دەگەڵ هەمـوی ئەوانەش مرۆڤ کۆڵی نەداوە و لە تێکۆشآن نەوەستاوە. سەرئەنجام توانیویەتی بەسەریاندا زاڵ بێی و درێژەی بە ژیان داوە. حاشای لـێناکرێی قوربانیشی داوە.\nلە سەردەمی ئێستادا کڕۆنا بەردەرکی بە کۆمەڵگای جـیهان گرتـوەو ڕۆژ نـیـە دەیـان قوربـانی لـە کۆمەڵگا نـەستێنێ. بـوتـە زوحاک و ڕۆژانـە گیـان دەستێنێ. بەشی زۆری کارخانە وەبەرهێنەرەکانو شوێنە گشتیەکان و تەنانەت مزگەوتو کلیساکانیش داخراون. زانستی نوێش لە حاندی چەقی بەستوەو لە بەرانبەریدا داماوە. بەگشتی کەش و هەوایەکی خوڵقاندوە ئەوەی دێتە بەرچاو ئەوەیە کە هیوایەک نەماوە .! لێرەدا ئەو پرسیارە دێتە پێش 🙁 ئەرێی ئەوە ئاخر زەمانە و ئیدی مرۆڤ کاری تەواوە ؟! ) بە باوەڕی من نە ئاخر زەمانە و نـە قـیـامەت ڕادەبێی ، بـەڵکو تـاقیکردنـەوەیەکی گریـنگە بـۆ سەرجـەم مرۆڤایەتی، تا هەم لە بواری زانستیو هەم لە بواری ئایینی بە خۆیاندا بچنەوە، هەڵەو خەتاکان بناسن و وەلایان بخەن و ڕێگە ڕاستەکەش بە شێوازی نوێی بگرنـە پێش . بـە تێکۆشآنی بـێ وچان و زانستیانـە ،کە هەموی لە خزمەتی مرۆڤایەتیدابێ ، دەتوانین لەو گەردەلولەش ڕزگار بین . ئەو ڕێگایەی دەگاتە ئامانج برێتیە لە : سەبرو خۆڕاگری ، ورەو ئیمان ، خۆ پارێزی و گوێدان بە ڕاسپاردەی شارەزایان و لێزانـان . بـە هـێند نـەگرتنی خوڕافات و قسەی زۆر بڵێو نـەزانـان . بـڕوا هەبون بەزانست و ڕێز لێگرتن و گرینگی پێدانی دەبێتە کلیلی ئەو دەرگا داخـرواوە . ئـەوە کە گیان لـەبـەرەکـان دەمـرن نە پێشی گیراوەو نەبەکەسیش دەگیرێـی . ئەوەی هەوڵی بۆ دەدرێێ مرۆڤ ماوەی تەمەنی بەساغیو بـێوەی بـژی تـا ئەو کاتەی دەمرێی.\nدەمەوێی لە بارەی سەبرو خۆڕاگری و زاڵبون بەسەر نەخۆشی و نەهامەتیدا بەسەرهاتی( ئەیوب ) پێغەمبەرتان بۆ بگێڕمەوە. گەلی کوردستان بەشی هەرە زۆریان خاوەن ئایینن بە هەموو جۆرەکانیەوە ، بێگومان هەشمانـە ئیمانیان بەو دینانە نیە ! بۆیە وشەی ئیمانم بەکار هێناوە ،چونکە هەموان دەگرێتەوە. واتە موسوڵمان ، مەسیحی ، جولەکەو چەپەکانیش دەگرێتەوە، چونکە ئەوانیش بڕوایەکیان هەیە ،بەڵام ئایینی نیە .\nئەیوب یەکێکە لەو پەیامبەرانەی کە قورئان باسی لێوەدەکا . زانایانی تەفسیر لایانوایە کەسێکی خاوێن وخۆپارێز، خاوەن بەزە، دەرهەق بە فەقیرو هەژارو هەتیوو بێوەژنان ئەو پەڕی ڕوحم و بەزەی نیشان داوە. یاریدەدەری هەمـوو پێداویستو لێقەڵماوان بوە. خاوەنی ماڵو دارایی زۆر، وەک: مـەڕو ماڵات ، زەویوزار ، پوڵو پارە ، زێڕو زێو ، عەولادو کەسوکاری یەکجار زۆر بوە. هەموی ئەوانەی لەدەست داوە هیچ ، خۆشی لەش بەبار بوەو لە هەمو ئەندامی دەرو ژوری جەستەی تەنیا دڵو زمانی بەساغی ماوە. سەرەڕای ئەو هەمو قۆرتە گەورانە سەبرو خۆڕاگری لەدەست نـەداوە و بۆ جارێکیش شکایەتی لەدەست ئەو ژیانە نەکردوە . نـە خۆشیەکەی درێـژەی کێشاوە ، کەس هاتو چۆی نەکردوە،وای لێهاتوە لە ئاوەدانیش لابردراوەو تەنیا خێزانەکەی ڕۆژانە سەری لێداوەو پاک و خاوێنی کردوە. بە قسەی خۆی چونکە ئەیوب زۆری خۆش ویستوەو ئەو پەڕی ڕێزی لێگرتوە ئەوێش جگە لە ئەرکی هاوسەری وەفاداریشی بـە تـەواوی بـە جێهێناوە . هەرچی تـوانیویـەتی دەگەڵی کردوە. لەبەر دەستەنگی کاری مالانیشی کردوە . بیگومان سەبرو خۆڕا گری ئەویش لە ئی مێردەکەی کەمتر نەبوە. ئەیوب توانی بەخۆڕاگری بەزەیی خوا وەدەست بێنێ . خێزانی پێی دەڵێ : ئەگەر داوا لە خوا بکەی نـەجاتت دەدا ، لـە وڵامـدا دەڵێی : ( ٧٠ ) ساڵم بە خۆشی تێپەڕ کردوە ، ئەگەر( ٧٠ ) ساڵ ئاوابم جا بەرانبەر دێمەوە! لە بەرانبەر ئەو هەمو ئیمان و سەبرەی ئـەیـوب خوا چاكی دەکاتەوەو لە هەموو ئەو شتانەی لە دەستی چوو بوو خوا زیاترو چاکتری دەداتەوە.\nبەڕای من ئەو بەسەرهاتە دەرسێکە نەک هـەر بـۆ ئیمانـداران بـەڵکو بـۆ سەرجەم مرۆڤایەتی . ئەیوب لە لوتکەی بەرزی دارایی و دەسەڵات و پـلەو پایەو کەسایەتیو کەسوکاردا تـوشی نـەهامەتیو نـەخۆشیەک هات کە جیگای تێڕامان و سەرسوڕمانە . کەس نەیتوانی فریـای بکەوێـو چارەسەری بکا. ئەوەش پێمان دەڵێی: پـەیـامبەران و دەسەڵاتـدارانی بێبڕواش توشی نەخۆشی و نەگبەتی هاتون و دێن .ئەوەش ڕاست نیە دیندار پارێزراونو بێدین تێدەکەون، یان پەیامبەران و پیاو ماقوڵان پارێزراون. دەزگای تاقیکردنەوەی خوایی لە ناو هەموو چینەکاندا تاقیکاری دەکا . ئەوەی لەم دنیایـەدا دەبـیـندرێ سەزای کردەوەکان نـیـە بـەڵـکو وشـیـار کردنەوەیەکە بۆ مرڤەکان ، کە لە خۆ بایی نەبن فەخر نـەفرۆشن بـە هـێزو دەسەڵات، لـە خۆبـایی و خاتـرجەم نـەبـن. دەرس لەژیان وەرگرن هەڵەو پەڵەکان ڕاست کەنەوە. لێپرسینەوەی خوا لە ڕۆژی سەڵادایە و هەرکەس پـاداشت یـان سەزای خۆی دەدرێتێ و کەس لە فریای کەس نایە . دیتوتانە کرۆنا نمونەیەکە بۆ لێ فێر بـون ، دیـتوتـانـە مـرۆڤ نـاتـوانێ هـیـچ دەگـەڵ خۆشەویستترین کەسی بکا، بـەڵکو تـەنیا زانایانی بواری پـزشکی و ڕێنوێنی لێزانـان و شارەزایانـە دەتـوانێ ڕێـگا چارەیەک پەیدا بکا .\nئاکامی ئـەو بـاسە ئەوەیە کە سروشتی مرۆڤ وایـە بـەردەوام لـە خـۆشی و ناخۆشیدا تاقی دەکریتەوە تا بزاندرێێ داخوا لە خۆشیدا لە خۆ بایی دەبێ و خواو ئەرکە پێئەسپێردراوەکانی لە بیر دەچیتەوە ؟ لـە نـاخۆشیشدا دەستی لە قٶڵێ دەردێنێو توشی بێهیوایی دەبێی و پییوایە دنیا دوایی هاتوەو فەریاد ڕەسێک لە گۆڕێدا نیە ؟! لە روانگە ئیسلامەوە مـرۆی مـوسوڵمان نـابێ نـە لە خۆشیدا لە خۆ بایی بێ ، نە لەناخۆشیدا توشی ناهومێدی بێ. ئەوە باوەڕی ئیماندارانە . واتە سەبرو خۆراگریو ورە، ئـیمان و ئـیـرادە بـەهێز دەکـەن و تـوانای خۆڕاگری و تێپەڕ کردنی بـەڵا و مەترسیەکانت پێدەبـەخشن . بـەڵام مەرگی حەتمی دەرمانی نیە .\nهۆی کۆتایی نەهاتنی کڕۆنا ئەوەیە كە تازەیەو پێشینەی نیە ، کتوپڕ سەری هەڵداو هەمـولایەکی خافڵگیر کردوە. هێندێکیش گـوێـرایـەڵی ڕاسپاردەکـانی پزیشکان و لێزانان نە بـوون . دیتنەوەی چارەسەرێک بـۆ بـەڵایەکی ئـاوا مەترسیدار هەروا بەپەلە ناکرێو کارێکی ساهان نیە . من بـەو فەرمودەی خوا کە فەرمویە: تەنگانان فەرعانیان لەدوایە. دڵخۆشم و دڵنیاشم منیش نەیبینم هەر دێی .\nبەهیوای ڕزگاری مرۆڤایەتی بەگشتی لەو فەتا سامناکە و گەڕانەوەی ژیان بۆ سەر بارو دۆخی ئاسایی خۆی .\nبراتان مەلا برایمی مەجیدپور ١٥ خەزەڵوەی ٢٧٢٠ کوردی\n٥ / ١١ / ٢٠٢٠ زایینی


دکتۆر نازەنین عوسمان: غەزەبى خودا یان فکرى داعشى. - WTARIKURD\nهەمو لایەک ئاگادارە کە ڤایرۆسى کۆرۆنا لە چین سەرى هەڵداوەو لە چینەوە بۆچەند وڵاتێکى تر گواستراوەتەوە و گەر کۆنترۆڵ نەکرێ بۆ وڵاتى تریش دەڕوا، لەوانەیە بگاتە کوردستان و وڵاتانى دەوروبەرمان. بەپێى لێکۆڵینەوەکان ئەم ڤایرۆسە لە شەمشەمەکوێرە و مار گەیشتۆتە مرۆڤ. دواى ئەوەى گۆڕانکاریى بەسەر ڤایرۆسەکە هاتوە بەشێوەیەک، کەتوشى مرۆڤ ببێ و خۆى گونجاندوە لەناو لەشى مرۆڤ، کە بتوانێت لە مرۆڤێکەوە بۆ مرۆڤێکى تر بگوازرێتەوە. ئەم جورە پەتایە تازە نیە و بەهەزارەها پەتا ڕووى داوە بەدرێژایى ژیان چ لەناو مرۆڤ و چ لەناو ئاژەڵ، بەهۆى فایرۆس یاخود بەهۆى بەکتریاوە.\nپەتاى ئەنفلەوەنزەى 1918 لە هەمو دونیا بڵاو بۆوە وەنزیک 500 ملیۆن کەسى توشی بوو، نزیک 50 ملیۆنى کوشت. پێش ئەوەش زۆرجۆرى ترى پەتا هەبوەو بە کەم و زۆر خەڵکى توش بووەو پێی مردوون. یەکێکى تر لەو پەتا گەورانە پەتاى تاعونى عمواس ە کە لە وڵاتى شام بلاو بۆتەوە لە ساڵى 640 ى میلادى و 18 ى هیجرى لە کاتى حوکمى خەلیفە عمرى کوڕى خەتاب کاتێک، کە لەشکرى ئیسلامى فەتحى قودسى کردوە. ئەو تاعونە 25 هەزار تا 30 هەزار موسڵمانى کوشتوە و هەندێ لە هاوڕێ نزیکەکانى پێغەمبەر بەو پەتایە ڕۆیشتوون وەک یزید ى کوڕى ئەبو سفیان، معازئەبو عبیدە، سهیل بن عمرو ئەبو عبیدە بن الجراح و زۆرى تر، کە خەسارەتێکى زۆر گەورە بو بۆ موسڵمانان، هەتا ئەو ساڵەیان ناوناوە ساڵى خۆڵەمێش.\nتا ئێرە ئاساییەو ژیان و مردن سونەتى ژیانە جا بەهەر هۆیەک بێت وە هەندێجار هەندێ هۆ هەیە، کە ئەو ڕۆژە نزیک دەکا یان نا، کە مرد دەڵێن ئەجەلى هاتوەو، گەر نەمرد ئەوە ئەجەلى نەهاتوە.\nئەوەى نا ئاساییە ئیستا لە ناو تۆڕە کۆمەڵایەتیەکان و لە دانیشتنەکان و لە میدیاکان دیاردەیەکى سەیر بەدیدەکرێت لە قسەى بەناو خەڵکى ئیماندارى ئیسلامیین، کە دەڵێن ئەو ڤایرۆسە غەزەبى خوایە و تۆڵەى خوایە لە خەڵکى چینى دەکاتەوە و، هەندێکیان خەریکە باڵ بگرن لە خۆشیا لەو دەردەى، کە چینیەکان توشى هاتون و دەڵێن ئەوانە کافرن و پیسن و هەمو شتێک دەخۆن و موستەحەقیانە و خوا تۆڵەیان لێدەکاتەوە.\nلێرە چەند پرسیارێک دێتە گۆڕ: کە تۆ دەڵێى ئەوە غەزەبى خوایە، ئایا بە چ سیفەتێک تۆ بە ناوى خوداوە قسەدەکەى؟ خودا بەخۆى پێى گوتوى تا بەو شێوەیە حوکم بدەى؟ ئەم قسانەت خۆى لە خۆیدا کوفرو زەندەق نیە؟ یان ئەمە فکرى داعشیە کە بە حەزى خۆیان خەڵکیان بە کافردادەنا و سەریان دەبڕێن: خۆ داعشى هەر ئەونیە کە ڕیش و سمێڵ درێژ کەن یان جلى ڕەش و پانتۆڵى سێچارەک لەبەرکەن پەڕۆیەک لەسەرنێن و لێى نوسرابێ اللە اکبر. بەداخەوە فکرى داعشى زۆر خێراو بە ئاسانى لەناو خەڵکى خۆمان بڵاو دەبێتەوە و بۆتەوە. خودا خۆى ناڵێ: “یا ایها الناس انا خلقناکم من ذكر و انثى و جعلناكم شعوبا و قبائل للتعارفوا” و “لا اكراه في الدين” کەواتە تۆ ئەو هەمو رق و کینە ت لەکوێهێنا بەرامبەر بەخەڵکى غیرە دین گەرگرتنى ڕێچکەى داعش نەبێت، گەر ئەمە غەزەبى خوایە وەک جەنابیان دەیڵێن و سبەى زاناکان چارەسەریانبۆ ئەو نەخۆشیە دۆزیەوە و خەڵکیان چاککردەوە ئەمە ماناى ئەوەنیە بەرامبرەر بە غەزەبى خوا وەستاونەوەو سەرکەوتن بەسەریا؟ ئەى ئەگەر بەیانى ئەو ڤایرۆسە گەیشتەکوردستان و تۆ توشى بوى هەر ئەو غەزەبەیە لەتۆى ئیسلامى گرتوە؟\nخەڵکى چین وا عادەتیانە کە هەمو گیانەوەرێک بخۆن و ئەوە ئیستا نیە. خۆمریشک خودا حەڵاڵى کردوە ئەى بۆ ئەنفلونزاى باڵندەت بۆ دێنی؟ خۆ حوشتر ئاژەڵێکى خۆشەویستە ئەوەتا بەشێکتان نەک هەر گۆشت و شیرەکەى بەکاردەهێنن بەڵکو گەیشتۆتە میزەکەشى ئەى بۆ توشى ڤایرۆسى کۆروناى کردوەو نەخۆشى سندرۆمى کۆئەندامى هەناسە لە ناوەراستى ڕۆژهەڵات بڵاو کردەوە لە 2012 کە لە 80% توشبوان لە سعودیە بو کە ماڵى خواو قەبرى پێغەمبەرى لێیە ئەوەش هەر غەزەبى خوا بو وە حوشتر حەرام بو؟ تۆ بڵێى تاعونەکەى عمواس غەزەبى خوا بوبێ بۆ هاوڕێکانى پێغەمبەرى ناردبێت لەبەرئەوە جو و کرستیانەکان و خەڵکى ترى وڵاتى شامیان هێنابێتە سەر ڕێى ئیسلام؟\nتێبینی/ ئێمە لە وتاریکورد، ڕەچاوی وشەی دکتۆر وەک خۆی دەکەین، لەبەرئەوەی ئەم وشەیە لاتینییەو، عەرەب تەعریبیان کردووەو، شێوەی نێرو مێیان پێ بەخشیوە\nدکتۆر نازەنین عثمان: ئەملام تات و ئەولام تات، وەی بابە جیقم دەرهات. - 2021-02-14\nدکتۆر نازەنین عثمان: ڤیتۆ! - 2021-01-18\nئیبراهیم عەباس: حکومەتی تیرۆرست یان مافیای دەستڕۆیشتوو؟


ناس کورد نهێنی پشت کردنەوەى هەژمارى تایبەت بە موچە پاشەکەوتکراوەکان ئاشکرادەکات\n10:28 شه‌ممه 11 كانونی دووه‌م 2020\nئەندامێکى لیژنەى دارایی پەرلەمانى کوردستان ئاشکرایکرد، حکومەتى هەرێم بە ڕاشکاوى پێی وتوون کە دروستکردنى هەژمارى تایبەت بە موچە پاشەکەوتکراوەکانى فەرمانبەران ماناى پێدانەوەى ئەو موچانە نییە، چونکە دەبێت بەغدا بچێتە ژێر بارى پێدانەوەیان بە موچەخۆران.\nچوارشەممەی ڕابردوو، دواى کۆبوونەوەى حکومەتی هەرێم و لیژنەى دارایی پەرلەمان، حکومەتى هەرێم بڕیاریدا هەژماری بانکی بۆ موچە پاشکەوتکراوەکانی فەرمانبەران بکاتەوە.\nئەندامێکی لیژنەی دارایی لە پەرلەمانی کوردستان کە نەیویست ناوی ئاشکرابکرێت بە ناس کوردی ڕاگەیاند “دوای ئەوەی لە لیژنەی دارایی پێشنیازمان کرد کە ئەو هەژمارە بکرێتەوە بۆ موچە پاشەکەوتکراوەکانی فەرمانبەران حکومەت ڕازی نەبوو بەوە”.\nبە وتەی ئەو پەرلەمانتارە حکومەتی هەرێم پێی ڕاگەیاندوون “بەغدا موچەی فەرمانبەرانی بڕیوە و پێویستە ئەوان موچە پاشەکەوتکراوەکان بدەنەوە و ئێمە ناتوانین بیدەینەوە”.\nوتیشى “ئێمەش پێمان ڕاگەیاندن، هەرچۆنێک بێت، تەنها هەژمارێک بکەنەوە بۆ ئەوەی فەرمانبەران بزانن کە موچەکانیان نەفەوتاوە، لەهەر کاتێکدا حکومەت توانای هەبوو، میکانیزمێک دیاریبکرێت بۆ دانەوەی”.\nهەر لەوبارەیەوە، زیاد جەبار، سەرۆکی لیژنەی دارایی لە پەرلەمانی کوردستان بە ناس کوردی ڕاگەیاند “دوای ئەوەی پێشنیازی دروستکردنی ئەو هەژمارە بانکییەمان لە حکومەت کرد، لە سەرەتادا دوودڵ بوون لەو پرسە، بەتایبەت بەهۆی دۆخی ناوچەکە و عێراق بەتایبەتی”.\nوتیشی، ئەوەی گرنگە لە کۆتاییدا لە دوای دروستکردنی ئەو هەژمارە بانکییە، هاوڵاتیان ئەگەر نەشتوانن لەکاتێکی نزیکدا پارەکە وەربگرنەوە، بەڵام بەگوێرەی یاسا ئەوان قەرزیان لای حکومەتە.\nعه‌لاوی كاتی راگه‌یاندنی كابینه‌ی حكومه‌ته‌كه‌ی ئاشكرا كرد داوای پشتگیری خۆپیشانده‌ران و په‌رله‌مان كرد\nپارتى و یەکێتى بژاردەى ئۆپۆزسیۆنى ناچاری هەڵدەبژێرن؟ عەلاوى لەنێوان بەڵێ و نەخێرى لایەنە کوردییەکاندا\nبۆ یارییەکەی بەرامبەر گواردیۆلا زیدان سوپرایزی پێیە\n21:16 سێ شه‌ممه 04 شوبات 2020\n17:06 پێنج شه‌ممه 06 شوبات 2020\nئەمریکا: پێویستە سنورێک بۆ بەڵتەچییەکانى عێراق دابنرێت\n16:22 سێ شه‌ممه 04 شوبات 2020\nگەرمیان؛ بازرگانێکی مادەی هۆشبەر دەستگیرکرا


جەستەی خانمان پاش منداڵبوون بە چەندێک ئاسایی دەبێتەوە؟ - تۆڕی میدیایی خەڵک\nجەستەی خانمان لەکاتی منداڵبووندا گۆڕانکاری زۆر و گەورەی بەسەردا دێت، بەڵام پاش ماوەیەک ئاسایی دەبێتەوە، ئەمەی خوارەوە هەندێک لەو گۆڕانکاریانە و ماوەی چاکبونەوەیەتی:\nورگ لە پاش ٦ بۆ ٨ هەفتە پاش منداڵبوون کەمێک شێوەکەی ئاسایی دەبێتەوە، بەڵام ١ ساڵ بۆ ٢ ساڵی دەوێت تا ماسولکەکانی ورگ و سک بە تەواوەتی وەک جارانیان لێبێتەوە.\n– شۆڕبونەوەی مەمک\nبەهۆی پڕبونی لە شیر و قورسبوونی و مژینی لەگەڵ منداڵەکەدا، مەمک توشی شۆڕبونەوە دەبێت و وەک جارانی لێنایەتەوە گەر وەرزشی تایبەت ئەنجام نەدەیت.\nبەهۆی ئەو پەستانە زۆرەی لەسەر ماسولکەکان درووستدەبێت و ئەو گۆڕانکاریە هۆڕمۆنیانە، جەستە پێویستی بە ٣ تا ٤ مانگ هەیە تا ئاسایی بێتەوە لە پاش منداڵبوون.\nلەکاتی دووگیانیدا منداڵدان گەورە و قورس دەبێت بۆ نزیکەی ١ کیلۆ، پێویستی بە ٦ بۆ ٨ هەفتە هەیە تا ئاسایی بێتەوە و ببێتەوە بە ٥٠ گرام.\nزۆر خانم لەوە دەترسێت لەپاش منداڵبوون دەرچەی زێی گەورەببێت و دواتر چێژ لە سێکس نەبینێت، بەڵام پێویست بە ڕاڕایی ناکات چونکە ئەو گۆڕانکاریە کاتییە و لەپاش ٦ بۆ ٨ هەفتە کشانی دەرچەی زێ وەک خۆی لێدێتەوە.\nدەتوانیت بۆ ئەوەش ڕاهێنان بە ماسولکەکانی بکەیت و ٥ جار لە ڕۆژێکدا و هەرجارێکیش ١٥ بۆ ٢٠ جار بیگوشیت و بیکەیتەوە.\n– پەستانی دەروونی\nلەکاتی منداڵبووندا خانمان توشی دۆخێکی دەروونی خراپ و قەلەقی ناخۆش دەبن، ئەوەش ئاساییە و لەپاش ماوەیەکی کەم کە لەسەکێکەوە بۆ کەسێکی دیکە دەگۆڕێت ئاسایی دەبیتەوە.


جێگرەوەیەک بۆ گێڕانی رۆڵی جێمس بۆند دەستنیشانکراوە\n2018-07-02 [09:18 AM]\nبڕیارە ئەکتەری سینەمایی بەریتانی، دانیێل کرێگ بۆ جاری پێنجەم رۆڵی جێمس بۆند لە زنجیرەی فیلمی سینەمایی "جێمس بۆند"ـدا دەگێڕێت و بۆ بەشی داهاتوو کەسێکی دیکە وەک جێگرەوە پێشنیارکراوە.\nپێشنیارکراوە ئەکتەری سینەمایی، تۆم هاردی لە بەشەکانی داهاتوودا رۆڵی جێمس بۆند بگێڕێت.\nئەکتەری سینەمایی، پیرس پرۆسنان کە پێشتر رۆڵی جێمس بۆندی گێڕاوە، پێشنیاری کردووە هاردی ئەو رۆڵە بگێڕێت.\nبە بڕاوی ئەو ئەکتەرە، هاردی کەسێکی گنوجاوە بۆ ئەوەی رۆڵی جێمس بۆند بگێڕێت.\nئەو ئەکتەرە سینەماییە لەرێگەی پرۆگرامی تەلەڤزیۆنی "The late show" ئاماژەی بۆ ئەوەکرد، ئەو هەمیشە مەبەستی بووە لە گێڕانی رۆڵی جێمس بۆند بەردەوامبێت.\nکۆمپانیای ئەمریکی Metro-Goldwyn-Mayer هەواڵێکی لەبارەی بەرهەمهێنانی بەشی نوێی ئەم بەرهەمە سینەماییە بڵاوکردووە و ئاماژە بۆ ئەوەکراوە، کە لە 8 نۆڤەمبەری 2019 بەشی نوێی ئەم بەرهەمە سینەماییە لە سینەماکاندا دەبیندرێت.\nهەرچەند بەرهەمهێنانی بەشی 25 ئەم بەرهەمە سینەماییە و وادەی بڵاوکردنەوەی بڵاوکراوەتەوە، بەڵام ناوی فیلم و دەرهێنەرەکەی ئاشکرا نەکراوە.\nلە کاتی بڵاوکردنەوەی ئەو هەوالە، دەنگۆی ئەوەش هەبوو، جارێکی دیکە دانیال کریگ لەم بەشە نوێیەدا رۆڵ بگێڕێت.\nدوایین بەشی ئەم زنجیرەی فیلمە سینەماییە بەریتانی – جیهانییە، بەناوی "سپێکتەر" بوو کە لە ساڵی ٢٠١٥ـدا بەرهەمهات و بۆ ماوەی چەند هەفتەیەک لە پلەی یەکەمی لیستی فیلمە پڕداهاتەکانی ئەمریکای باکووردا بوو.\nپێشتر ئاماژە بۆ ئەوە کرابوو کە بڕی ١٢٠ ملیۆن پاوەند بە کریگ دراوە بۆ ئەوە لە بەشی نوێی ئەم فیلمەدا رۆڵ بگڕێت.\nسۆنی پیکچەرز، کۆمپانیای بەرهەمهێنەری فیلمی "سپێکتەر"، پێشتر رایگەیاند، ئەم فیلمە توانی لە یەکەم رۆژی نمایشکردنیدا لە هۆڵە سینەماییەکانی بەریتانیدا، نۆ ملیۆن و 200 هەزار دۆلاری ئەمریکی بەدەستبێنێت، بەمەش دەبێتە یەکەم فیلم لە بەریتانیدا کە ئەم بڕە داهاتە لە یەکەم رۆژی نمایشکردنیدا بەدستبێنێت.\nدوایین بەشی زنجیرە فیلمی "جێمس بۆند" بەناوی "سکایفوڵ" لە ساڵی 2012ـدا بڵاوکرایەوە و خاوەنی نازناوی پڕداهاتترین فیلمی سینەمایی بوو کە لە یەکەم رۆژی نمایشیدا لە بەریتانیا بەدەستهێنابوو.\n"سکایفوڵ" بۆدجەی بەرهەمهێنانی 200 ملیۆن دۆلار بوو و داهاتی لە هۆڵە سینەماییەکانی جیهاندا، یەک ملیار و 100 ملیۆن دۆلار بوو.\nلە یەکەم نمایشی فیلمی "سپێکتەردا" کە دانیال کریگ، رۆڵی تێدا دەگێڕێت، لەلایەن رەخنەگرانی سینەماوە بە فیلمێکی سەرکەوتوو ناسێنراوە.\nدانيێل كريگ، چوار جار رۆڵی سەرەکی لەم زنجیرە فیلمەدا گێڕاوە، تێیدا رۆڵی سیخوڕێکی بەریتانی دەگێڕێت کە کۆدەکەی (007)ـە، جگە لەو هەریەک لە كريستۆڤ ڤالتز و ليا سيدۆ لە رۆڵی سەرەکیدا دەردەکەون.\nبیرۆکەی کەسایەتی "جێمس بۆند"، رۆماننووس ئیان فليمنگ، لە ساڵی 1953 دایهێناوە، لە ماوەی 60 ساڵدا 25 بەش لەم فیلمە بەرهەمهاتووە، تا ئێستا وەک بەهێزترین بەرهەمی سینەمایی، سینەمای بەریتانیا دەناسرێت و لە سەرئاستی جیهاندا بینەری زۆرە.\nئەم هەواڵە 9811جار خوێندراوەتەوە


رۆژی جیهانی هیمۆفیلیایە! • كۆمەڵەی قوتابیانی دەرمانسازی کوردستان - KPSA\nرۆژی جیهانی هیمۆفیلیایە!\nڕێکەوتی ١٧ی نیسان، وەک ڕۆژی جیھانی ھیمۆفیلیا (نەخۆشی خوێن بەربوونی بۆماوەیی) لەلایەن یەکێتی جیھانی ھیمۆفیلیاوە(WFH) دانرا، لە ساڵی ١٩٨٩. ھیمۆفیلیا بۆ یەکەم جار لە سەدەی دەیەم دۆزرایەوە ، کاتێک پزیشکەکان دەستیانکرد بە خەریک بوون بە کارێکی گرنگ لە ناو خەڵکیدا، بەتایبەت لە نێرەکاندا، کە تووشی خوێن بەربوون دەبوون تا دەمردن لە تەنیا برینێکی ساکاری بچووک. لەو کاتەدا بە حاڵەتەکە دەگووتراAbulcasis .\nهیمۆفیلیا نەخۆشیەکی خوێنبەربوونی بۆماوەییە ڕودەدات بەھۆی کەم و کوڕی لە یەکێک لەو جینانەی (بۆھێڵانەی) کە ھۆکاری خوێنمەیاندنن لەسەر کڕۆمۆسۆمی X .\nمێینە دوو توخمە کڕۆمۆسۆمی X ی ھەیە (XX). لەکاتێکدا نێرینە توخمە کڕۆمۆسۆمی (XY) ھەیە. لەبەرئەوە مێینەکان لەوانەیە هەڵگری بۆھێڵی ھیمۆفیلیا بن بەڵام ئەگەری توشبوونان بە نەخۆشیەکە زۆر کەمە. بۆ ئەوەی مێینە ھیمۆفیلیای ھەبێت پێویستە لەسەر ھەردوو کڕۆمۆسۆمە X ەکەی بۆھێڵێکی نائاسایی ھەبێت. ئەمەش دەگمەن ڕودەدات. بەڵام ھیمۆفیلیا زیاتر لە نێرەیینەکاندا ڕودەدات، لەبەرئەوەی لە جینی دایکەوە دەتوانرێ بگوازرێتەوە بۆ کوڕەکەی. هەروەها ھەندێ جار، دەشێت ھیمۆفیلیا ڕووبدات بەھۆی بۆهێڵە بازدان.\nلە ئەنجامی ئەم تێکچوونە بۆماوەییە، ئەو پڕۆتینانەی کە پێیان دەگوترێت ھۆکارەکانی خوێن مەیاندن کە لەگەڵ پەڕەکانی خوێندا ئیش دەکەن بۆ وەستاندنی خوێنبەربوون لە ناوچەیەکی برینداربوو کەمتر بەرهەمدەهێنرێن. ئەو کەسانەی ھیمۆفیلیایان ھەیە بڕێکی کەمتر لە ھۆکاری ھەشتەم VIII یان ھۆکاری نۆیەم IX بەرھەم دەھێنن لەو کەسانەی کە ئەم حاڵەتەیان نییە.\nھیمۆفیلیا دوو جۆری سەرەکی ھەیە: جۆری A وە جۆری B.\nلە ھیمۆفیلیای جۆری A دا کەمی ھۆکاری خوێنمەیاندنی ھەشتەم VIII ھەیە. ٨٠٪ ی حاڵەتەکانی ھیمۆفیلیا ئەم جۆرەیە. لە ھیمۆفیلیای جۆری B هەروەها ناسراوە بە (Christmas disease) کەسەکە کەم و کوڕی ھەیە لە ھۆکاری خوێنمەیاندنی نۆیەم IX. ھەردوو جۆری A و B دەتوانرێت کەم، مام ناوەند، یان تووند بێت. ئەمەش پشتدەبەستێت لەسەر بڕی ھۆکارەکانی خوێن مەیاندن لە خوێندا.\nتووندی نیشانەکان پشتدەبەست بە چۆنییەتی نزمبوونی ئاستی ھۆکارەکانی خوێن مەیاندن لە خوێندا .\nخوێنبەربوون دەتوانرێت ڕووبدات لە ڕووی دەرەوەی لەش یان ڕووی ناوەوە. ھەر بڕینێک، پێوەدانێك، یان برینی دەم دەتوانێت ببێتە ھۆی خوێنبەربوونی دەرەکی.\nخوێن بەربوونی لووت.\nخوێنبەربوونی ناوەکی، نیشانەکانی خوێن بەربوونی لە ڕادەبەدەری ناوەوە بریتیین لە: بوونی خوێن لە میزدا یان پیساییدا و خوێن تێزانێکی گەورەو قووڵ.\nخوێن بەربوون دەکرێ ڕووبدات لە ناو جومگەکاندا، وەک ئەژنۆکان و ئانیشکەکان، کە دەبێتە ھۆی ھەڵئاوسان و ئازار لەکاتی جوڵەکردندا.\nخوێن بەربوونی ناوەکی مێشك.\nچارەسەرییەکانی ھیمۆفیلیا چیین؟\nڕێگایەک نییە بۆ چارەسەرکردنی تەواوەتی ھیمۆفیلیا، بەڵام چەندین ڕێگاھەیە تاوەکو مەترسی خوێن بەربوونی لە ڕادەبەدەر کەم بکەینەوە وە بۆ ئەوەی جومگەکانیش بپارێزین:\nوەرگرتنی ھۆکارەکانی خوێنمەیاندن لە ڕێگای replacement therapy.\nبەکارهێنانی دەرمان، وەک:\nRixubis: پرۆتینێکی دەستکردە کە یارمەتی خوێن مەیاندن دەدات\nDesmopressin: هۆرمۆنێکی دەستکردە یارمەتیدەرە لە زیاتر دەرکردنی هۆکارەکانی خوێن مەیاندن\nوەرگرتنی چارەسەر بۆ خوێنبەربوونی جومگەکان و کێشەکانی تر لەگەڵ ھیمۆفیلیادا.\nبەکارنەهێنانی هەندێك لە دەرمانەکانی وەک ئەسپرین، دەرمانەکانی NSAID وە ھێپارین (دەرمانی وەستاندنی خوێن مەیین).\nبەکارهێنانی ئەم چارەسەریانە پشت دەبەستێت بە جۆری ھیمۆفیلیاکە و تووندی ھیمۆفیلیاکە.\nسوربوونەوەی سپێنەی چاو\nقۆناغەکانی شێرپەنجە و پلەکانی خانە شێرپەنجەییەکان


پێشمەرگە پارتە سیاسییەکانی سویدی ڕێکخست - Radio Sweden Kurdish - ڕادیۆی سوید - Radyoya Swêdê | Sveriges Radio\nشۆرش قادر ڕەحیم، لاوێن ڕێدار، فرێدریک مالم. وێنە: لە فەیسبووکەکانیانەوە وەرگیراوە.\nپێشمەرگە پارتە سیاسییەکانی سویدی ڕێکخست\nبڵاو کرایه‌وه fredag 8 maj 2015 kl 15.18\nپارتە سیاسییەکانی نێو حکومەتە ناتەباکەی سوید لەبەر هاوکاریکردنی پێشمەرگە ڕێکەوتن و یەکدەنگ بوون.\nدوێنی ئێوارە لێژنەی بەرگری دەروەی حکومەتی سوید کە نوێنەری هەموو لایەنە سیاسییەکانی نێو پەرلەمانی سوید لە خۆ دەگرێت بەیەک دەنگ هاوکاریکردنی هێزی پیشمەرگەی کوردستان لە باشووری کوردستانیان پەسەنکرد. ئەو هاوکاریان بۆ نمونە لە مەشق پێکردنی هێزەکانی پێشمەرگە لەلایەن پسپۆڕی سەبازی سویدیەوە پێکدێت.\nلاوێن ڕێدار ئەندام پەرلەمانە لە سەر لیستی پارتی سۆسیال دیموکرات کە پارتەکەی حکومڕانە، ئەم بڕیارە بە گرنگ لە قەڵەم دەدات بووە. ئەم بڕیارەی حکومەتی سوید و لایەنە سیاسییە سویدیەکان بەگشتی واتە لە لیژنەی بەرگری دەرەوەی حکومەتی سوید بۆ هاوکاریکردنی هێزەکانی پێشمەرگە پێشتر لەلایەن نوێنەرایەتی حکومەتی هەرێمی کوردسیانەوە لە سوید بەگەرمی پێشوازی لێکراوە و بەم شێوە شۆڕش قادەر ڕەحیم نوێنەری حکومەتی هەرێمی کوردستان پێشتر بۆ بەشی کوردی ڕادیۆی سوید سەبارەت بەم پرسە دواوە.\nئەم کارە ڕاستەوخۆ و بەڕەسمی لەلایەن حکومەتی هەرێمی کوردستانەوە داوا هاوکاریکراوە. جێگە باسیشە کە جێبەجێکردنی ئەم ئەرکە لە چوارچێوە کارەکانی هاوپەیمانییە نێونەتەوەیەکاندایە دژی ڕێکخراوی دەوڵەتی ئیسلامی کە بەداعش ناسراون. وەک پێشووتر ئاماژەمان پێکر هەموو پارەتە سیاسیەکانی نێو پەرلەمانی سوید کە لەو لیژنەدا نوێنەیان هەیە، یەک دەنگ بوون لە هاوکاریکردنەکەدا، بەڵام لەشێوازی هاوکاریکردنەکەدا بیرۆکی جیا هاێناوەتە ئاراوا. فرێدیک مالم ئەندم پەرلەمانی سویدە لەسەر لیستی پارتی لیبراڵی گەل، کە پارتەکەی لە نێوهاوپەیمانی ڕاستەکاندایە و ئەمڕۆ ئۆپۆزسیۆنە. فرێدیک ئاماژە بەو جیاوازییانە دەکات.\n- فرێدریک مالم دەڵێت. مەبەستی جیاواز لەسەر شیوازی ئەم هاوکارییە هەیە، لەبەر ئەوە چەندین هێزی سیاسی ئەمڕۆ لەسویدا بوونیان هەیە کە ویستیان لەسەر هاوکاریکردنی پێشمەرگە نیە، بەڵام لە کاتێکدا کە دەبین زۆربەی وڵاتانی جیهان لەم هاوپەیمانیەدا بەشدارە ئەوا سویدیش ناچارە کە بە ئەنجامدانی ئەرکێک هەستێت. من لەسەر ئەم پرسە ڕەخنە گرم، لەبەر ئەوە من پێموایە کە سوید دەبێت لە پرسی هاوکاری کردنی پێشمەرگە دەبێت چالاکتر بێت و بەشداربێت. وەک پێشنیازم کردبوو کە ڕێژەیەکی زیاتر لە کەسانی پسپۆڕی سەربازی و سەبازی خۆمان بۆ ئەم ئەرکە بنێریت. هەروەها ئەم کارە تەنها کاتی نەبێت بەڵکو بۆ ماویەکی درێژ خایەن بەردەوامبێت لەبەر ئەوەی بەسەر داعشدا سەرکەون. ئەم جەنگێکە لە نێوان شارستانی و فرە دڕەدنەی یان نامرۆفایەتیدا. ئەمە شەڕێکە لە نێوان ئەوانەی کە کەسانی مەدەنی و بێتاوان دەپارێزن و ئەوانەی کە بێتاوانەکان سەریان دەپەڕینن. وڵاتی سوید لە ڕوانگەی ئەم دەرئەنجامانەوە دەبێت زیاتر بەشداربێت و مەبەستیشی لەم پرسە ڕوونتر بێت.


پەرلەمانتارێکى پارتى لە پەرلەمانى کوردستان رایگەیاند، پێشنیازی یاسای هێما نیشتمانی و نه‌ته‌وه‌ییه‌كان رادەستى پەرلەمان کراوە، دواى پەسەندکردنى هەر کەسێک سوکایەتى بەو هێمایانە بکات سزا دەدرێت و ئیجرائاتى لەگەڵدا دەکرێت.\nبەهمەن کاکە عەبدوڵا بە دەنگى ئەمریکاى راگەیاندووە (20ى تشرینى یەکەمى 2020) "ئه‌مه یاسایه‌ك نییه ئه‌سه‌ری ڕه‌جعی هه‌بێت بۆ ئه‌وانه‌ی كه له‌ڕابردوو قسه‌یان كردووه به‌ڵام كه بوو به‌یاسا ده‌چێته بواری جێبه‌جێكردنه‌وه".\nوتیشى " موڵكی ئێمه نییه به‌ته‌نها هه‌ركه‌س پێی ڕازی نه‌بێت واته ڕازیه به‌وه‌ی كه‌سوكایه‌تی به‌پیرۆزییه‌كانی نیشتمانی بكات، باوه‌ڕناكه‌م هیچ حیزبێك هه‌بێت پێی خۆش بێت كه‌سوكایه‌تی به‌ئاڵای كوردستان بكرێت".\nئەو پەرلەمانتارە لەبارەى سزاکانەوە رونیکردەوە "ئه‌مه دواتر ئه‌مێنێته‌وه سه‌ر ئه‌وانه‌ی كه یاسایین له‌لیژنه‌یی یاسایی، سزاكان به‌و شێوه‌یه دیاری ده‌كرێن ئیتر چه‌ند زۆره و چه‌ند كه‌مه ئه‌و كاته دیاری ده‌كرێت".\nبه‌همه‌ن كاكه عه‌بدوڵا جه‌ختیكرده‌وه "هه‌ركه‌س له‌هه‌ر پله و پۆستێكدا بێت و سوكایه‌تی به‌و پیرۆزیه نیشتیمانیانه بكات به‌دڵنیاییه‌وه یاساكه ده‌یگرێته‌وه".\nلەبارەى ئەو رەخنانەى لە پڕۆژەکە دەگیرێت، بەهەمەن کاکە عەبدوڵا دەڵێت "ئه‌وانه‌ى ئەوە به‌به‌رته‌سكردنه‌وه‌ی ئازادی ده‌زانن له بنه‌ڕه‌تدا لێی تێنه‌گه‌یشتوون و ناشزانن ئه‌و پرۆژه یاسایه‌ش چیه ! ئه‌وه‌نده‌ی به‌لایانه‌وه گرنگه كه‌شه‌ڕه‌جنێو له فه‌یسبوكدا هه‌بێت ئه‌وه‌نده‌ی به‌لاوه گرنگ نییه شته پیرۆزیه‌كان پارێزراوبن له‌م وڵاته".\nبەگوێرەى پڕۆژەکە هەر کەسێک سوکایەتى بە هێما نەتەوەییەکان بکات بەپێی ماددەى 226ى یاساى سزادانى عێراقى سزا دەدرێت.\nلەمادەکەدا سزاى زیندانى دانراوە بۆ هەر کەسێک کە بێڕێزى بکات بە دامەزراوە فەرمییەکان، بەجۆرێک کە لە حەوت ساڵ زیاتر نەبێت یان سزاى ماددى دەدرێت.\nلە پڕۆژەکەدا رەمزەکان بەشێوەیەکى گشتى دیاریکراون کە پێکهاتوون لە، ئاڵا و سرودى نیشتیمانى و پێشمەرگە، رابەرە مێژویی و رزگاریخوازەکان.


بەڵێ پێویستە لە کۆرۆنا "بترسین"\n04/03/2020 195 جار خوێنراوەتەوە\n"ترس" میکانیزمێکی بەرگرییە بۆ مانەوە لە ژیاندا. هۆکارێکی گرنگە بۆ بەردەوامبوونی ژیان. مرۆڤ ئەگەر هەڵچوونی "ترس"ی نەبێت ئەوە توشی نارەحەتی و گرفتی گەورە دەبێتەوە کە بەهۆیەوە ژیانی لەدەستدەدات!\nئێستا کە ڤایرۆسی کۆرۆنا بڵاوبۆتەوە ناکرێت "نەترسین"! بەڵکو پێویستە "بترسین"! تەنانەت "ترس"ەکەمان دەبێت "ترس" بێت لە مردن و لەدەستدانی گیانی ئازیزان و خۆمان!\n"دەترسین" چونکە پاڵمانپێوەدەنێت بۆ خۆپاراستن، هانماندەدات بۆ جێبەجێکردنی ڕێنماییەکان. "ترس" دەمانپارێزێت لە توشبوون بەم ڤایرۆسە، دوورماندەخاتەوە لە ئازار و ناخۆشییەکانی ئەم پەتا نوێیە، رزگارماندەکات لە مردن.\nڕاستە "ترس" پێویستە، بەڵام نابێت ئەم "ترس"ە ببیتە هۆی تۆقینمان یان توشی فۆبیامان بکات! تۆقین کاردانەوەیەکی بەهێزی مرۆڤە بۆ شتێک کە "لێیدەترسین" و کاریگەری دەکاتە سەر دەروون و لاشەمان و لەکارماندەخات یان بەدەستییەوە گیرۆدە دەبین. فۆبیاش "ترس"ێکی ناواقیعی لەڕادەبەدەرە کە هەوڵدەدەین ئەو شتە فەرامۆشبکەین یان لێیبەدووربین.\nتۆقین و فۆبیا دەبنە هۆی دابەزینی بەرگری لاشەمان و لە روی دەروونیی و جەستەییەوە توشی بێتوانایی دەبین و شەکەتی و بێزاری و دڵەراوکێ بەرۆکمان بەرنادات و دەرئەنجام خۆپارێزیمان بۆ ناکرێت لە ڤایرۆسەکە.\nکەواتە پێویستە ترسمان هەبێت لە توشبوون بە ڤایرۆسی کۆرۆنا، بەوهۆیەشەوە خۆمانبپارێزین و ڕێنماییەکان جێبەجێبکەین. بەڵام هەرگیز پێویستناکات کە بتۆقین و فۆبیامان هەبێت، چونکە بەوهۆیەوە ناتوانین روبەروی ڤایرۆسەکە ببینەوە بەلکو لێیهەڵدێین و ئەگەریش زۆرە ئەو بمانگرێت!\nدكتۆر جەعفەر عومەر\nهەڵگری بڕوانامەی بۆرد (دکتۆرا) لە نەخۆشییە دەروونییەکان


خولی ئەمریکی - کۆڵۆمبۆس کریو vs Atlanta United - Soccer - Yariga - Results, fixtures, tables and statistics\nسیاتێل ساوندێرس vs. دی سی یونایتد لۆس ئانجێلێس گالاکسی vs. ڕیاڵ ساڵت لەیک پۆڵاتلاند تیمبێرس vs. سپۆرتین کانساس ستی ئێرسکواکس vs. Los Angeles مۆنتێریال ئیمپاکت vs. ئۆرلاندۆ سیتی کۆڵۆمبۆس کریو vs. Atlanta United تۆرۆنتۆ ئێف سی vs. دی سی یونایتد نیویۆرک رب. vs. سیاتێل ساوندێرس کۆلۆرادۆ ڕاپیدس vs. شیگاکۆ فایەر ئێرسکواکس vs. نیو ئینگلاند\nکۆڵۆمبۆس کریو vs Atlanta United 0-2\n30' ج. مارتینێز (G) (دروستکرا لە لایەن: E. Barco)\n82' H. Villalba (G) (دروستکرا لە لایەن: M. Almirón)\n'83 بۆ A. Jahn\n'46 بۆ R. Williams\n'64 بۆ E. Sosa\n'86 بۆ M. Robinson\n'64 بۆ L. Argudo\n'46 بۆ ج. مارتینێز\n'64 بۆ Pedro Santos\n'64 بۆ C. Martinez\n'86 بۆ M. Almirón\n7 ج. مارتینێز 30'\n14 A. Jahn بۆ W. Trapp 83'\n20 E. Sosa بۆ Pedro Santos 64'\n26 L. Argudo بۆ C. Martinez 64'\n9 R. Williams بۆ ج. مارتینێز 46'\n12 M. Robinson بۆ M. Almirón 86'\n15 H. Villalba بۆ E. Barco 76' 82'


ئێران، تووشبووانی كۆرۆنا لە زیادبووندایە - تۆڕی میدیایی خەڵک\nخەڵك- جەنەراڵ كیڤن كۆبسی، فەرماندەی ئۆپەراسیۆنە هاوبەشەكانى هاوپەیمانی نێودەوڵەتی لە عیراق ڕایدەگەیەنێت، ئۆپەراسیۆنی (خواستی پتەو) لە عیراق كە لەلایەن هاوپەیمانی نێودەوڵەتی لە وە ئەجام دەدرێت، نمونەیەكە دەكرێت لە هەموو ئۆپەراسیۆنەكانی ئایندە لە ناوچە جیاجیاكانی جیهان پشتی پێببەسترێت. ماڵپەڕی ئەرمادەی سەربازی لە زاری جەنەراڵ كۆبسی بڵاویكردەوە"تائێستاش پاشماوەكانی داعش بونییان هەیە و ئەم بوونەش تا ئەندازەیەكی زۆر لە ناوچەكانی نێوان هێز و نەژادە جیاجیاكاندایە". بە وتەی كۆبسی"داعشی بوونی لە ناوچەكانی چیای حەمرین لە باكووری خۆرهەڵاتی عیراق هەیە، بەو پێیەی كەلێن و بۆشتایی لەنێوان هێزە فیدراڵییەكانی عیراق و پێشمەرگەی كوردی هەیە، چەكدارانی ڕێكخراوەكە لەو ناوچانەدا لە ئەشكەوتەكانەوە هەوڵ توندوتیژی بۆ بەغدا هەناردە بكەن".\nوتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 8270 كەس تووشی كۆرۆنا بوون.\nسیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 8270 كەس لە ئێران تووشی ڤایرۆسی كۆرۆنا بوون و 73 كەسیش گیانیان لە دەستداوە.\nوتیشی”لە سەرەتای دەركەوتنی ڤایرۆسەكە تاكو ئەمڕۆ ملیۆنێك و 598 هەزار و 875 كەس لە ئێران تووشی كۆرۆنا بوون”.\nئاماژەی بۆ ئەوەش كرد، هەر بەهۆی ڤایرۆسەكەوە تا ئێستا 59 هەزار و 736 كەس لە ئێران گیانیان لە دەستداوە.


پەیوەندیی نێوان ھونەر و ئەدەبیات و سیاسەت\nلە وەڵامی خوێنەرێکدا\nدۆستێک پرسیارێکی لە من کردوە سەبارەت بە پەیوەندیی نێوان ھونەر و ئەدەبیات و سیاسەت. ئەو دۆستە دەپرسێت ئایا بۆ نووسەر و ھونەرمەند و ڕۆشبیر باشە یان خراپە لە سیسەتەوە نزیکبێت؟ ئایا باشتر نییە خۆیان لە سیاسەت بپارێزن؟\nئەگەرچی لە زیاد لە نووسێک لە نووسینەکانی مندا وەڵامی ئەم پرسیارانە دراونەتەوە وچەندجارێک دیدی خۆمم نیشناداوە و بەرگرییم لێکردوە. بەڵام ھەوڵئەدەم جارێکی تر بە کورتیی و بە پوختیی لێرەدا دیدی خۆم دابڕێژمەوە.\nمن باوەڕم وایە ھەر نووسەر و ھونەرمەند و ڕۆشنبیرێک، کە لەگەڵ خۆی و لەگەڵ ئەو بواەەدا کە کاری تێدەکات ڕاستگۆبێت، بەردەوام ئەو پرسیارانەی سەرەوە لەخۆی دەکات. پێشموایە ھەندێکجار کردنی ئەو پرسیارانە ھێندە پێویستە، دەکرێت بڵێم دەبێت ببن بە کردەیەکی ڕۆژانە. چونکە نووسەر و ھونەرمەند و ڕۆشنبیر بکەری کۆمەڵایەتیی تایبەتن و خاوەنی دەسەڵاتێکی رەمزیی و مەعنەوین کە دەکرێت لەناو ژیانی کۆمەڵایەتیدا کاریان پێبکرێت. ھەر نووسەر و ھونەرمەند و ڕۆشنبیرێک لەناو ژیان و ڕووبەرێکی گشتیی تایبەتدا ئامادەیە و بەشێکە لەو کۆمەڵگایەی تیایادا دەژیی، بوونەوەرێک نین لە دەرەوەی پەیوەندییەکان و پرۆسەکان و ڕووداوەکاندا. کەسێک دەشێت شاعیر یان ھونەرمەند یان نووسەرێکی باش بێت، بەڵام ھاوکات پێویستە ھاوڵاتیەکی باشیش بێت. نووسەربوون مرۆڤ لە ھاوڵاتیبوون ڕزگارناکات. نەک ھەر ئەمە، لە دیدی مندا، ھەم نووسەر و ھونەرمەندبوون خۆیان وەک کردەیەکی تایبەتی ناو ژیانی کۆمەڵایەتیی و ھەم ھاوڵاتیبوونەکە خۆشی، مرۆڤ ناچاردەکات لە کێشە گشتیی و سیاسییەکانی کۆمەڵگاکەیەوە بئاڵێت و لێیان بێدەنگ نەبێت و بەھانە بۆ بێدەنگبوونی خۆی نەھێنێتەوە.\nبەپێچەوانەی زۆر کەسەوە لە دونیای خۆماندا من دیوارێکی گەورە لەنێوان ھونەر و ئەدەبیات و سیاسەتدا نابینم\nبەبۆچوونی من ھەر لە بنەڕەتەوە پرسیارەکە ئەوە نییە ئایا پێویستە شاعیر و نووسەر و ھونەرمەند، یان ڕۆشنبیر، ڕۆڵی سیاسیی ھەبێت یان نا؟ بەڵکو ئەوەیە ئایا ھەریەکێک لەمانە بە چ ڕادەیەک و تا چ مەدایەک ئەو ڕۆڵەی ھەبێت، کەی و لەکوێدا پێ لەسەر ئەو ڕۆڵە دابگرێت، لە کوێدا دەتوانێت تەنانەت بچێتە سەر شەقامەکان، یان بە فۆرمی تر و چالاکانە لەناو ڕووبەری گشتیی کۆمەڵگادا، ئامادەبێت. بەپێچەوانەی زۆر کەسەوە لە دونیای خۆماندا من دیوارێکی گەورە لەنێوان ھونەر و ئەدەبیات و سیاسەتدا نابینم، سیاسەت بە پۆخڵەواات و ھونەر و ئەدەبیات بە ڕۆحانیەت یەکسانناکەم، پێموایە ئەو جۆرە بۆچوونانە ھەم لەسەر سیاسەت و ھەم لەسەر ھونەر و ئەدەبیات ھەڵەن و ھاوکات ترسناکیشن، زۆرینەی ئەوانەش کە ھەڵگری ئەو بۆچونانەن خۆیان بە چەندان شێوەی جیاواز، لە فۆرمە ھەرە خراپ و ھەرە ناشیرینەکانی سیاسەتکردنەوە ئاڵاون.\nبێگومان دەبێت لەوە ئاگاداربین کە وەڵامێکی ڕەھا و ئەبەدەیی بەو پرسیارانە بوونی نییە کە بۆ ھەموو شوێنێک و ھەموو سەردەمێک بخوات. وەڵامدانەوەی ئەو پرسیارانە پەیوەستە بەوەوە مرۆڤ لە چ کۆمەڵگایەکدا ئەژیی، چ جۆرە ڕەفتارێک بەرامبەر بە ئینسان لەو کۆمەڵگایەدا دەکرێت، چ جۆرە ھێزێک لەو کۆمەڵگایەدا ئامادەیە و ئەم ھێزانە تا کۆێ و تا چەند سوکایەتیی بە مرۆڤ و بە ژیان دەکەن.\n1017 جار بینراوە\nئایا دەبێت چی بکرێت؟\nئەردۆگان و ترەمپ و دەرکەوتنی ئێمە لە جیھاندا\nلەناو تاریکییەکی گەورەدا ھەندێک دەلاقەی ڕۆشن: کورد لە جیھاندا\nچی لە عێراقدا ڕووئەدات؟\nلەیادی شکستە گەورەکەی ڕیفراندۆمدا: بارزانی بەرەو چی و کوێمان دەبات؟\n”ژننەفرەتیی“ و ”سێکسیزم“ وەک دوو چەمکی غائیب


لێڤییەکان 9 - Kurdi Sorani Standard (KSS)\n1لە ڕۆژی هەشتەم، موسا هارون و کوڕەکانی و پیرانی ئیسرائیلی بانگکرد و 2بە هارونی گوت: «جوانەگایەک بۆ خۆت، بۆ قوربانی گوناه و بەرانێک بۆ قوربانی سووتاندن ببە، هەردووکیان ساغ بن و لەبەردەم یەزدان پێشکەشیان بکە. 3لەگەڵ نەوەی ئیسرائیلیش بدوێ و بڵێ: ”گیسکێکی نێرینە بۆ قوربانی گوناه و جوانەگایەک و بەرخێکی یەک ساڵەی ساغ بۆ قوربانی سووتاندن و 4گایەک9:4 لە زمانی عیبری ئەو وشەیە بۆ نێر و مێ چێڵ و گا بەکاردێت، لێرە و لە ئایەتەکانی 18 و 19. بڕوانە 3:1. و بەرانێک بۆ قوربانی هاوبەشی بۆ سەربڕین لەبەردەم یەزدان ببەن، هەروەها پێشکەشکراوی دانەوێڵەی بە زەیت شێلراو، چونکە ئەمڕۆ یەزدان بۆتان دەردەکەوێت.“»\n5ئەوەی موسا فەرمانی پێ کردبوو بردیانە پێش چادری چاوپێکەوتن و هەموو کۆمەڵەکە چوونە پێشەوە و لەبەردەم یەزدان وەستان. 6موسا گوتی: «یەزدان فەرمانی ئەمەی داوە، دەیکەن، ئینجا شکۆمەندی یەزدانتان بۆ دەردەکەوێت.»\n7پاشان موسا بە هارونی گوت: «بڕۆ پێشەوە بۆ لای قوربانگاکە و قوربانی گوناهت و قوربانی سووتاندنەکەت بکە و کەفارەت بۆ خۆت و گەل بکە و قوربانی گەل بکە و کەفارەتیان بۆ بکە، هەروەک یەزدان فەرمانی دا.»\n8ئیتر هارون چووە پێشەوە بۆ لای قوربانگەکە و جوانەگاکەی قوربانی گوناهی سەربڕی کە بۆ خۆی بوو. 9کوڕەکانی هارونیش خوێنەکەیان بۆ هێنا و ئەویش پەنجەی کردە ناو خوێنەکە و لەسەری قۆچەکانی قوربانگاکەی دا و خوێنەکەی ڕشتە بنکەی قوربانگاکە. 10پیوەکە و گورچیلەکان و ئەو پیوەی لەسەر جگەری قوربانییەکەی گوناه بوو لەسەر قوربانگاکە سووتاندی، هەروەک یەزدان فەرمانی بە موسا کرد، 11بەڵام کەلاک و پێستەکەی لە دەرەوەی ئۆردوگاکە سووتاند.\n12ئینجا قوربانی سووتاندنەکەی سەربڕی و کوڕەکانی هارون خوێنەکەیان دایێ، ئەویش بەسەر هەموو لایەکی قوربانگاکەدا پرژاندی. 13پاشان قوربانی سووتاندنەکەی ئەوانی دایێ بە پارچەکانی و سەرەکەیەوە، ئەویش لەسەر قوربانگاکە سووتاندی. 14هەناو و قاچەکانیشی شوشت و لەسەر قوربانی سووتاندنەکە لەسەر قوربانگاکە سووتاندی.\n15ئینجا هارون قوربانییەکەی گەلی پێشکەش کرد، گیسکەکەی برد کە قوربانی بوو بۆ گوناهی گەل، سەری بڕی و بۆ گوناه کردی وەک ئەوەی یەکەم.\n16هارون بەپێی مەراسیم قوربانی سووتاندنەکەی پێشکەش کرد. 17هەروەها پێشکەشکراوەکەی دانەوێڵەی هێنا و مستی لێ پڕکرد و لەسەر قوربانگاکە سووتاندی، بێجگە لە قوربانی سووتاندنی بەیانی.\n18گایەکە و بەرانەکەی سەربڕی، قوربانی هاوبەشی کە بۆ گەلە و کوڕەکانی هارون خوێنەکەیان پێیدا، ئەویش بەسەر هەموو لایەکی قوربانگاکەدا پرژاندی. 19هەروەها پیوەکە لە گایەکە و دوگەکە لە بەرانەکە، ئەو پیوەش کە هەناو دادەپۆشێت و گورچیلەکان و ئەو پیوەی لەسەر جگەرە، 20ئەم پیوانەیان خستە سەر دوو سنگەکە. ئینجا هارون پیوەکەی لەسەر قوربانگاکە سووتاند، 21بەڵام هەروەک موسا فەرمانی دا، بۆ قوربانی بەرزکردنەوە لەبەردەم یەزدان، دوو سنگەکە و ڕانی ڕاستی بەرز کردەوە.\n22ئینجا هارون دەستی بەرەو گەل بەرزکردەوە و داوای بەرەکەتی بۆ کردن و لە پێشکەشکردنی قوربانی گوناه و قوربانی سووتاندن و قوربانی هاوبەشی، هاتە خوارەوە.\n23ئینجا موسا و هارون چوونە ناو چادری چاوپێکەوتن و پاشان هاتنە دەرەوە و داوای بەرەکەتیان بۆ گەل کرد. ئیتر شکۆمەندی یەزدان بۆ هەموو گەل دەرکەوت. 24ئاگرێک لەلایەن یەزدانەوە کڵپەی کرد، هات و لەسەر قوربانگاکە قوربانی سووتاندنەکە و پیوەکەی سووتاند. هەموو گەلیش بینییان و هاواریان کرد و بەسەر ڕوویاندا کەوتن.


ئه‌و هۆكارنه‌ی گرفت بۆ مێشك دروست ده‌كه‌ن ئه‌مانه‌ن - Yeane.Org ماڵپەری یانی\n1.نه‌خواردنی نانی به‌یانی:\nكه‌سانێك كه نانی به‌یانی ناخۆن/ شه‌كری خوێنیان داده‌به‌زێت به‌ڕێژه‌یه‌كی زۆرو ئه‌م فه‌رمانه‌ش ده‌بێته هۆی دابینكردنی نه‌گونجاوی خۆراك بۆ مێشك، له‌ئ\nه‌نجامدا له‌كاركه‌وتنی چالاكییه‌كانی مێشكی لێده‌كه‌وێته‌وه.\nئه‌م فه‌رمانه ده‌بێته هۆی ڕه‌قبوونی خوێنبه‌ره‌كانی مێشك‌و كه‌مبوونه‌وه‌ی توانای بیركردنه‌وه.\nئه‌م فه‌رمانه ده‌بێته هۆی بچوككردنه‌وه‌ی چه‌ند به‌رامبه‌ری مێشك‌و تووشبوون به‌زهایمه‌ر.\n4.زۆر به‌كارهێنانی شه‌كر:\nسودوه‌رگرتنی زۆر له‌شه‌كر ڕاكێشانی پرۆتین‌و ماده خۆراكییه‌كان ده‌وه‌ستێنێت، ئه‌مه‌ش ده‌بێته هۆی كه‌مخۆراكی‌و له‌وانه‌یه تێكچوونی گه‌شه‌ی مێشك دروست بكات.\n5.هه‌ڵمژینی هه‌وای پیس:\nمێشك گه‌وره‌ترین به‌كارهێنه‌ری ئۆكسجینه له‌جه‌سته‌ی ئێمه‌دا، هه‌ڵمژینی هه‌وای پیسبووش، هۆكاری كه‌مبوونه‌وه‌ی ئۆكسجینی دابینكراوه بۆ مێشك‌و كه‌مبوونه‌وه‌ی كارایی مێشكه.\nخه‌و مۆڵه‌تی پشوو به‌مێشكمان ده‌دات، درێژبوونه‌وه‌ی قۆناغی كه‌مخه‌وی هۆكاری خێرا له‌ناوچوونی خانه‌كانی مێشكه.\n7.خه‌وتن به‌سه‌ر داپۆشراوی:\nداپۆشینی سه‌ر له‌كاتی خه‌ودا ده‌بێته هۆی زۆر كۆبوونه‌وه‌ی دوانه‌ئۆكسیدی كاربۆن‌و كه‌مبوونه‌وه‌ی ئۆكسجین‌و هۆكاریكی كاریگه‌ره بۆ له‌ناوبردنی میشك.\n8.ئیشكردن به‌مێشك له‌كاتی نه‌خۆشیدا:\nئیشی گران یان خوێندنه‌وه‌ی زۆر له‌كاتی نه‌خۆشیدا، له‌وانه‌یه ببێته هۆی كه‌مبوونه‌وه‌ی كارایی مێشك‌و له‌ئه‌نجامدا به‌ركه‌وتنی مێشكی ڕووده‌دات.\n9.كه‌م بیركردنه‌وه له‌شتی باش:\nبیركردنه‌وه باشترین ڕێگه‌یه بۆ مه‌شقپێكردنی مێشكمان، كه‌میی بیركردنه‌وه‌ی باش له‌وانه‌یه ببێته هۆی بچوكبوونه‌وه‌ی مێشك.\nگفتوگۆكردن ده‌بێته هۆی گه‌شه‌كردن‌و كاراكردنی مێشك، به‌پێچه‌وانه‌شه قسه‌نه‌كردن ناكارایی مێشكی لێده‌كه‌وێته‌وه.


وەزارەتی دەرەوەی فەرەنسا داوا لە ئێران دەکات وردەکاریی تەواو لەبارەی ئەو ماددە ئەتۆمییە نهێنییانەی هەیەتی بخاتەبەردەست ئاژانسی نێودەڵەتیی وزەی ئەتۆم.\nوەزارەتی دەرەوەی فەرەنسا ڕایگەیاند، لە ناوەڕاستی ئەم مانگەدا بەڕێوەبەری گشتیی ئاژانسی وزەی ئەتۆم ڕاپۆرتێك سەبارەت بە هاوکاریی ئێران بە ئاژانسەکە پێشکەشدەکات، فەرەنسا داوادەکات تاران بەبێ دواکەوتن هاوکاریی ئاژانسەکە بکات.\nهەریەکە لە فەرەنسا، ئەڵمانیا و بەریتانیا لە مانگی ڕابردوودا دوای راپۆرتەکەی ئاژانسی وزەی ئەتۆم، نیگەرانیی خۆیان دەربڕی لە گەیشتنی ئێران بۆیەکەمجار بە ڕێژەی 20%ی بەرهەمهێنانی یۆرانیۆم و زیادکردنی تا ئاستی 60%.\nبەپێی میدیای فەرمیی ئێران، یەکشەممەی ڕابردوو سەرۆک کۆماری ئێران، بەڕێوەبەری وزەی ناوکیی وڵاتەکەی کە یەکێک بوو لە دیارترین زانایانی ئەتۆمیی ئێران، گۆڕی بە کەسێک کە شارەزایی و ئەزمونێکی ئەوتۆی نییە لە وزەی ئەتۆمیدا.\nئیبراهیم ڕەئیسی سەرۆک کۆماری ئێران شەممەی ڕابردوو ڕایگەیاند، ئێران ئامادەیە بەردەوامی بە گفتوگۆکان سەبارەت بە ڕێککەوتنی ئەتۆمی لەگەڵ وڵاتانی خۆرئاوادا بدات، بەڵام لەژێر فشاری خۆرئاوادا نابن، ئێران هەوڵدەدات بۆ هەڵگرتنی سزاکانی ئەمریکا لەسەری.\nفەرەنسا: چالاكییە ئەتۆمییەكانی ئێران مەترسیدارن\nفەرەنسا هانی ئێران دەدات چالاكییە ئەتۆمییەكانی “كە خاوەن مەترسیی بێپێشینەن” كەمبكاتەوە، لەكاتێكدا نێردەی ویلایەتە یەكگرتووەكان و ئەوروپا چاوپێكەوتن…\nئیسرائیل هێرشێكی بۆ سەر غەزە ئەنجامدا\nفڕۆكە جەنگییەكانی ئیسرائیل، لە كەرتی غەزە هێرشیان كردەسەر خاڵێکی حەماس و دەوترێت زیانی گیانی نەبووە. ئەڤیخای ئەدرەعی، وتەبێژی…\nوەزارەتی بەرگریی تورکیا ئەمڕۆ یەکشەممە ڕایگەیاند، لە هێرشێکدا بۆسەر کاروانێکی سەربازی وڵاتەکەیان لە ڕۆژئاوای کوردستان دوو سەربازیان کوژراون.…


ڕێژیم لەگەڵ "ڕۆن" به زۆرەملێ کاڵای دیکەش دەفرۆشێت\n10:52 - 5 رەشەمه 2720\nلە پارێزگای "کرماشان" خەڵک بۆ کڕینی ڕۆنی خۆراکی ناچارن کاڵایەکی دیکەشی لەگەڵ بکڕن کە بە ویستی خۆیان نییە.\nماوەی دوو حەوتوو لەمەوبەر نرخی یەک لیتر و نیو ڕۆن ١٦ هەزار تمەن بوو؛ ئێستا دەبێ ئەو یەک لیتر و نیوە بە ٢٢ هەزار تمەن بکڕن و لەگەڵی کاڵایەکی دیکەش وەک "کراکێری کاکائوویی" بکڕن کە نرخەکەی دەبێتە ٢٩ هەزار تمەن.\nفرۆشتنی زۆرملێی کاڵا بە خەڵک لەلایەن ڕێژیمەوە ڕێگایەکی دیکەیه بۆ گرانفرۆشی و خواردنی پارەی خەڵک. لەلایەکی دیکەوە ڕێژیم نرخی کاڵاکان لەسەر کەلوپەلەکان نانووسێت کە ئەوەش ڕێگایەکی دیکەیە بۆ گرانفرۆشی لە بازاڕدا.\nکێشەی کەمیی ڕۆن لە بازاڕەکان و هەروەها بەرزبوونەوەی دوو بەرابەریی نرخەکەی، بنەماڵە کەمداهاتەکانی زیاتر نیگەران کردووە. خەڵک لەو دۆخەی ئێستادا کە کۆرۆنا هەموو ئێرانی تەنیوە، ناچارن بۆ بەدەستهێنانی ڕۆنێکی هەرزانتر چەندین کاتژمێر لە سەفدا ڕاوەستن.\nلە دۆخی ئێستای ئێراندا کە بنەماڵە کەمداهاتەکان توانای دابینکردنی لانیکەمیی بژێویی ژیانیان نییە، گرووپە مافیاکانی سەر بە ڕێژیمی ئێران دەستیان بەسەر تەواوی جومگەکانی بازاڕدا گرتووە و لەم دۆخە کەڵکاژۆ وەردەگرن.\nتیشک پێدیا/ هۆکارەکان و کاریگەرییەکانی لەنێوبردنی دارستانەکان\n22:31 - 9 رەشەمه 2720\nهەواڵەکانی ناوەندی هەواڵی تیشک، شەممە ٩ی ڕەشەمەی ١٣٩٩\n22:19 - 9 رەشەمه 2720\nڕێژیمی ئێران بە بیانووی نەوت چەکوچۆڵ ڕادەگوازێت\n17:41 - 9 رەشەمه 2720\nلایەنگرانی میراتی کولتووری داوای ڕاوەستانی تێلێکابینی تاقەوسانیان کردووە\n17:34 - 9 رەشەمه 2720\nناوندەکانی مافی مرۆڤ: ئێران بە پچڕاندنی هێڵی ئینتێرنێت تاوانەکانی دەشارێتەوە\n17:01 - 9 رەشەمه 2720\nڕێژیم لە گوندی "نێ" بنکەی بەسیج دادەمەزرێنێت\n16:39 - 9 رەشەمه 2720


besansor - قانعی فه‌رد: به پێی به‌ڵگه‌نامه‌كان مه‌لا مسته‌فا هه‌وڵی روخاندنی كۆماری مه‌هابادی داوه\nقانعی فه‌رد: به پێی به‌ڵگه‌نامه‌كان مه‌لا مسته‌فا هه‌وڵی روخاندنی كۆماری مه‌هابادی داوه\nقانعی فه‌رد: به پێی به‌ڵگه‌نامه‌كان مه‌لا مسته‌فا هه‌وڵی روخاندنی كۆماری مه‌هابادی داوه 3/8/2010 لڤین پرێس:\nعیرفان قانعی فه‌رد، خوێندكاری دكتۆرا، له گفتوگۆیه‌كی لڤیندا ده‌لێت كه ده‌نگی مه‌لا مسته‌فا ئێستا له ئه‌رشیفی ئینگلیز له له‌نده‌ن هه‌یه كاتێك له‌گه‌ڵ ئۆڵسن وتوو وێژی كردووه وتویه‌تی "قازی محه‌مه‌د پیاوێكی ترسنۆك بووه"\nقانعی فه‌رد ئێستا خه‌ریكی دكتۆرایه‌و‌و تێزی دكتۆراكه‌ی له‌سه‌ر كاریگه‌ری زامنی ئه‌منییه‌ت (ساواك)ه له‌سه‌ر جوڵانه‌وه‌ی كورد (1960 - 1975)، هه‌روه‌ها ده‌ڵێت به داوای لێبوردنه‌وه ئه‌وه‌ش ده‌ڵێم كه مه‌لام سته‌فا ته‌نانه‌ت وتویه‌تی"قازی محه‌مه‌د پیاوێكی خوێڕی بووه" ئه‌مه ده‌قی قسه‌ی مه‌لا مسته‌فایه‌و له‌كتێبه‌كه‌ی ئۆڵسنیشدا هه‌یه. ئه‌م ده‌نگه له ئه‌رشیفی له‌نده‌ندا پارێزراوه‌و باخه‌ڵك بڕوات بیبینێت.\nباسی له‌وه‌شكرد كه ریوایه‌تێك هه‌یه له له‌نده‌ن ده‌ڵێت ئینگلیزه‌كان بارزانییان هه‌ڵفڕاند كه بێته ئێران له‌سه‌ر ئه‌وه‌ی كه كۆماری مهاباد بڕوخێت.\nقانعی فه‌رد سه‌باره‌ت به‌و گومانانه‌ی خراونه‌ته‌سره‌ی ده‌لێت "با بۆچی له د.مه‌حمود عوسمان ناپرسن كه ده‌ڵێت هیچ كات نێوانی بارزانی‌و قازی محه‌مه‌د خۆش نه‌بووه".\nهه‌روه‌ها ده‌ڵێت ئه‌و قسه‌یه راست نییه كه ده‌ڵێن، "قازی محه‌مه‌د په‌رچه‌می داوه‌ته بارزانی‌و وتوویه‌تی قوربان تۆ ئاڵای شۆڕشی كورد هه‌ڵگره".\nوتیشی "قازی كۆماری دروستكردووه‌و ئه‌م هاتووه كۆماره‌كه‌ی لێ تێكبدات، ئه‌مه ئینگلیز وتویه‌تی خۆ من نه‌م وتووه".\nعیرفان قانعی فه‌رد یه‌كێك له‌و كه‌سانه‌یه كه نووسین‌و بیروڕاكانی له‌ماوه‌ی چه‌ند مانگی رابردوودا له‌باره‌ی شۆڕشی كوردو مێژووی سه‌ركرده‌كانیه‌وه بووه مایه‌ی تێڕامان‌و مشتومڕێكی توندی دروستكرد.\nقانعی فه‌رد ده‌ڵێت "من مێژوونوسم‌و قسه‌یه‌كی تازه‌م پێیه بۆ مێژوو" هه‌روه‌ها ده‌ڵێت "من له‌وانه نیم مێژوو به‌دڵی ده‌سه‌لاَت بنووسمه‌وه".\nده‌قی چاوپێكه‌وتنه‌كه له ژماره 134 گۆڤاری لڤیندا بڵاوبوه‌ته‌وه.


مێژوو، شەڕی "ئەمریکا – سوور پێستەکان"\n23/1/2020 04:06 PM\nشەڕی سوورپێستەکانی ئەمریکا ناوێکی هەڵبژاردەیە بۆ کۆمەڵێک شەڕی چەکدارانەی جۆراوجۆر کە لەنێوان حکومەتە "ئەوروپی"ـیەکان و ناوچە داگیرکراوەکان ڕوویدا و دواتر پەرەی سەند و لەنێوان حکومەتەکان و جەماوەری خۆجێیدا قەوما و دواتر دژ بەجەماوەری سوورپێستی ئەمریکا روویدا. ئەم شەڕانە زۆربەیان لەناوچەکانی "باکوری ئەمریکا" ڕوویدا و کاتی سەرهەڵدانەکەشی هەر لەسەدەی هەڤدەوە دەستی پێکرد و تا سەرەتای سەدەی بیست درێژەی خایاند. هۆکاری سەرهەڵدانی ئەم شەڕانە یەکجار زۆر بوون کە ئەتوانین بۆ وێنە ئاماژە بەچەند دانەیان بکەین وەک جیاوازی و دژایەتی کەلتوری و شەڕ لەسەر خاک و روودانی کردەوەی بێ‌بەزەییانە لە لایەن هەر دوولاوە. هێزە "ئەوروپی"ـیەکان و ناوچە داگیرکراوەکانیشیان زۆربەی جار یارماتییان لە سوورپێشتەکان وەرئەگرت بۆ رووبەڕوو بوونەوە لەگەڵ دوژمنەکانیان و دانیشتوانی ناوچە داگیرکراوەکانی خۆیان.\nپاش سەربەخۆیی "ئەمریکا" زۆربەی ئەم شەڕانە بچۆکبوونەوە و پتر بوونە شەڕی هەندێک ناوچەی دیاریکراو و زۆربەی شەڕەکانیش لەسەر زەوی بوون یان لایەنی تۆڵە سەندنەوەیان بوو. لە "کەنەدا"ـدا بەپێی یازدە پەیماننامە زۆربەی ناوچەی جەماوەری خۆجێی دابەشکرا.\nپاش ساڵی 1780 کە زۆربەی جەماوەر لە "ئەمریکا" و "کەنەدا"ـوە ڕوویان کردە ناوچە رۆژئاواییەکان شەڕی چەکداری پەرەی سەند، مەودای شەڕەکانیش درێژ بووەوە و کێشەش لە نێوان دانیشتووان و هۆزە جۆراوجۆرەکانی سوورپێستان پەرەی سەند.


شوێنێکی مێژوویی شاری کرماشان\nکۆماری ئیسلامی هەر لە دوای هاتنە سەر کاری هەوڵی داوە خەڵکی کرماشان کە زۆربەی پەیرەوی ئاینی شێعەن سەرمایە گوزاری لە سەر ئەوان بکات و مەسەلەی نەتەوایەتی لە نێو ئەوان دا کەم ڕەنگ بکاتەوە. بە تایبەتی کە کرماشان وەک ناوەندی سەرهەلدانی کورد و پەرەپێدان بە فەرهەنگ و زمانی کوردی بووە و لە ئەم بوارانەدا نەخشێکی گرنگی گێراوە.\nئەردەڵان بێهرووزی چالاکی سیاسی لە ئەم وتووێژەی لە گەڵ دەنگی ئەمەریکادالە درێژەی گوتەکانی دا ئاماژە دەکات کە لە بەشێکی بچووکی ئوستانی کرماشان کە وەهابیگەری پەرەی سەندووە کۆماری ئیسلامی هەوڵ دەدات بۆ گەیشتن بە مەبەستی خۆی کەڵکی لێوەربگرێت. سەردەمی ئەلقاعیدە و داعش و ئەنسار ئەل ئیسلام یارمەتی بە پەرەسەندنی هزری وەهابی گەری کردووە.\nئەردەڵان بێهرووزی، چالاکی سیاسی\nئەو شی دەکاتەوە کە ئەم ڕەوتە لە بەرامبەر خواستی گەنجان بۆتە لەمپەرێک چونکە زۆربەی خەڵک بە پیچەوانەی ئەو ڕەوتە بیر دەکەنەوە، بەڵام کۆماری ئیسلامی لە پشت ئەو ڕەوتەی توندرەوی ئیسلامی یە.\nبێهرووزی پێدادەگرێت کە زۆر گرنگە پێش بە ئەو بیرۆکەیە بگرترێت چون قوربانیەکە خۆدی خەڵک دەبێت و ناوچەکە بەرەو دواوە دەبات و بە تایبەت رەوشەنگەری لە لایەن کسانێکەوە بکرێت کە لە نێو خەڵک دا کەسایەتیان هەیە.\nوتووێژی ئەردەڵان بێهرووزی


ئەندامێكی پەرلەمانی كوردستان ڕایدەگەیەنیت، لە ساڵڕۆژی شاڵاوكانی ئەنفالدا تازە بە تازە سەرۆكی حكومەت دەڵێت، “دەبێت حكومەتی عێراق قەرەبووی كەسوكاری شەهیدان و ئەنفالكراوان بكاتەوە”.\nشیرین یونس، ئەندامی پەرلەمانی كوردستان بڵاویكردووەتەوە، “دەسەڵاتداریی قەت وانابێت ،جەنابی براگەورە، سی و یەك ساڵە كەسوكاری شەهیدان و خەڵكی كوردستان دادەنیشن بە دیار كۆرو كۆبوونەوەكانتان و بەڵێنە درۆیینەكانتان، بەڵام ئەوەی جێی سەرسووڕمانە تازە بە تازە سەرۆكی حكومەت دەڵێت، دەبێت حكومەتی عێراق قەرەبوویان بكاتەوە”.\nئەو پەرلەمانتارە دەڵێت،”ئێوە كاتێك بۆ مافی خەڵك بڕۆنە بەغداد ئەوسا دەتوانن بەو شێوەیە قسەبكەن، ئێوە مووچەی كەسوكاری شەهیدانتان بڕیوە، ئێوە قەرزی میلەتەكەتان نادەنەوە دەتانەوێت خەڵكانی دیكە قەرزتان بۆ بداتەوە”؟\nشیرین یونس دەڵێت،”جیاوازيی ئێمەو ئێوەیە، پەیامی بەرپرسیارانە دەبێت وەك پەیامی سەركردایەتیی یەكێتی بێت و بەرپرسیارێتی هەڵبگرێت، یەكێتیيەكەمان لەهەوڵی بەخۆداچوونەوەیە و لەماوەیەكی كورت دا ئەنجامی باش بۆ خزمەتی خەڵك دەبینین”.\nپەرلەمانی ئۆكرانیا ڕێگا بە هاوڵاتیانی بیانی دەدات لە ریزەكانی سوپا و دەزگا هەواڵگرییەكاندا خزمەتبكەن\nهاوسەرۆكی یەكێتی پیرۆزبایی ئاراستەی ئیزدییان دەكات و بەڵێنی خۆیشی دووپاتدەكاتەوە لەسەر پاڵپشتی و پشتگیری داواكانیان. بافڵ تاڵەبانی، هاوسەرۆکی…


سەركردەیەكی پارتی: بۆ گەڕانەوەمان بۆ كەركوك كێشەمان نییە\n246 جار بینراوە 29/6/2019 03:24 PM\nئەندامێكی سەركردایەتی پارتی ڕایدەگەیەنێت، لەگەڵ ئەنجامدانی هەڵبژاردن نین لە كەركوك، لەوكاتەی باسی لێدەكرێت.\nدوای 16ی ئۆكتۆبەری ساڵی 2017 و كۆنتڕۆڵكردنی پارێزگەی كەركوك لەلایەن حەشدی شەعبیی و سوپای عیراقەوە، بنكە و بارەگاكانی پارتی لەلایەن ئەو هێزانەوە كۆنتڕۆڵ كران و تا ئێستاش ڕادەستی ئەو حزبە نەكراونەتەوە و پارتیش مەرجی هەیە بۆ گەڕانەوە بۆ كەركوك.\nدیاری حسێن ئەندامی سەركردایەتی پارتی دیموكراتی كورستان بە دەنگی ئەمریكای ڕاگەیاند، لەگەڵ حكومەتی عێراق هاوبەش و شەریكین و وەزیرمان هەیە لەنێو ئەو حكومەتەدا، سەردانمان دەكەن و سەردانیان دەكەین، بۆیە كێشەمان نییە لەگەڕانەوە بۆ كەركوك.\nوتیشی"بەڵام ئەوكاتەی بارەگاكانیان دەبەنەوە و دۆخەكە ئاسایی بكرێتەوە، پێشمەرگە و سوپای عێراق بەهەماهەنگی ناوچەكە بپارێزن".\nبەپێی زانیارییەكان لەناوەڕاستی مانگی داهاتوو پارتی بارەگاكانی بۆ كەركوك دەگەڕێنێتەوە و لەوبارەوە دیاری حسێن ئاشكرایكرد، كێشەی گەڕانەوەیان بۆ كەركوك نییە، بەڵام بۆ ئەنجامدانی هەڵبژاردنی پارێزگاكان لەو شارە، دەبێت دۆخەكە ئاسایی بكرێتەوە، ئەگەرنا لەگەڵ ئەنجامدانی هەڵبژاردن نین لەو كاتەی باسدەكرێت، بەڵام ئەگەر دۆخەكە ئاسایی كرایەوە، ئاوارەكان گەڕانەوە و خەڵكی هێنراو گەڕێنرایەوە، هێز لەشارەكە ببرێتە دەرەوە، ئەوكات با هەڵبژاردن بكرێت كێ بردیەوە پیرۆزی بێت.\nئاماژەی بۆ ئەوەش كرد، گفتوگۆی نێوان هەرێم و بەغدا لەژێر چاودێری نەتەوە یەكگرتووەكان بەردەوامە و هەست دەكەین بەرەو پێش چوون هەیە و نیەتێك ناوچەكە ئارام بكرێتەوە.\nڕوونیشیكردەوە، داوای جێبەجێكردنی دەستور و ئاساییكردنەوەی ناوچەكە دەكەین، دواتر با سەرژمێری بكرێت و پاشان ڕاپرسی تا بزانرێت خەڵكی ئەو ناوچانە هەرێم و بەغدا كامیان هەڵدەبژێرن.


ڕۆژی لەدایکبوونی یەکێک لە شاعیرە ھەرە گرنگەکانی میلەتی ئێمە و یەکێک لە دەنگە شیعرییە ھەرە دەگمەنەکانی خۆرھەڵاتی ناوەڕاست. شێرکۆ بێکەس شاعیری دارستانێکە ناوی مێژووی کوردستانە، دارستانێک پڕ لە درەخت و باڵندە و سەدا و تاوان و کەوتن و ھەستانەوە و شۆڕش و خیانەت و غەدر و بەرگرییکردن و مردن و سوتان و شەھدیبوون و لەدایکبوونەوەی تازە و بەردەوام. کەم شاعیر ھەیە ھێندەی شێرکۆ بێکەس ھەموو ئەزموونە ئەدەبییەکەی تەرخانکردبێت بۆ باسکردنی دیوە ڕووناک و تاریک و ناسک و کوشندەکانی ئەو دارستانە، ئەو دارستانە کە ناوی کوربوون و مێژووی کوردبوونە. ئەم پیاوە لە ”داستانی ھەڵۆی سور“ەوە بۆ ”دەربەندی پەپولە“ و بۆ ”ئێستا کچێک نیشتیمانە“، سەردەکات بەناو جەھەنەمە جیاوازەکانی ناو ئەم دارستانەدا، بەناو تونە گڕاویەکانی ئەم دارستانەدا تێدەپەڕێت، کارەسات و ئیرادەگەرییەکانی ناوی دەبینێت، لەم دارستانەدا ھەم خۆی دەسوتێت و ھەم زمانەکەی، ھەم شیعر و ھەم ھاوڕێ و دۆستەکانی، ھەم یاداوەریی و ھەم چاوەڕوانییەکانی.\nکە لەو سەریشەوە بە کۆڵێک بیماریی و دەریایەک دڵشکان و باوەشێک پیربوونەوە دەگەڕێتەوە، ھەموومان دەباتە ناو وردەکارییەکانی ئەم سەفەرە جەھەنەمییەوە لە تێکست. ھەموومان دەکات بە شایەت و بینەری ئەو سەفەرە ئەفسانەییە ترسناکە و دەمانکات بە بەشێک لەو زمانەی کە خەریکی نووسینەوەی خۆی و نووسینەوەی ئەو جیھانەیە کە تیایدا ئامادەیە.


ژنێکی چالاکی کورد لە ورمێ حوکمی ١٥ ساڵ بەندکرانی بەسەردا سەپا – خۆڕاگری\nHomeهەواڵژنێکی چالاکی کورد لە ورمێ حوکمی ١٥ ساڵ بەندکرانی بەسەردا سەپا\nژنێکی چالاکی کورد لە ورمێ حوکمی ١٥ ساڵ بەندکرانی بەسەردا سەپا\nخۆڕاگری: دایک و کچێکی خەڵکی ورمێ کە ماوەی ١١ مانگە لە بەندیخانەی ناوەندیی ئەو شارە ڕاگیراون، لە لایەن دادگای شۆڕشی ورمێ دادگایی کران.\nرۆژی سێشەممە ٣١ی پووشپەڕی ١٣٩٩ دانیشتنی دادگای دوو بەندکرای سیاسی لە بەندیخانەی ورمێ بە ناوەکانی ” شاناز(بێریڤان) سادقی فەڕ” و کچەکەی بە ناوی “ئایناز زارع” لە لایەن لقی دووی دادگای شۆڕشی ورمێ بە سەرۆکایەتی دادوەر شێخلوو بەڕێوە چوو.\nبە وتەی سەرچاوەیەکی ئاگادار، شاناز سادقی فەڕ تەمەن ٣٢ ساڵ، بە تۆمەتی ئەندامەتی لە حیزبێکی کوردستانی حوکمی ١٥ ساڵ بەندکرای بە سەردا سەپا و بە فەرمی ئەو حوکمەیان پێ ڕاگەیاندووە. تا ئێستا هیچ حوکمێک بۆ ئایناز زارع رانەگەیەندراوە.\nیەکێک لە نزیکەکانی ئەو بەندکراوە سیاسییە راگەیاند کە شاناز سادقی فەڕ پێش گەڕانەوەی بۆ ئێران ئەمان نامەی وەرگرتبوو، بەڵام پاش گەڕانەوە دەستبەسەر کراوە و حوکمی قورسی بە سەردا سەپاوە.\nشاناز سادقی فەڕ و کچەکەی بە ناوی ئایناز زارع پاش دەستبەسەرکران لە لایەن ئیدارەی ئیتلاعاتەوە ماوەی دوو مانگ لە دەستبەسەرگەی ئیتلاعات راگیرابوون و خەزەڵوەری ساڵی پار بۆ بەندی ژنانی بەندیخانەی ناوەندیی ورمێ بەڕێ کراون.\nدەسبەسەرکردنی مامۆستایەکی مەهابادی\nسوهەیلا حیجاب پاش ٣٩ ڕۆژ کۆتایی بە مانگرتنەکەی هێنا


هه‌ر شێعرێوه ڕە‌سه‌نه ئێنقێلابێوه‌نه\n08:44 - 1/3/2020\nنێرۆدا شاعێرێوه خه‌ڵکی بێ و جه سه‌رگه‌رم که‌ردٚە‌ی خه‌ڵکی وه‌شش ئه‌ی. گردٚوو شێعرێ نێرۆدای خۆڵکێوه‌نه1 په‌ی مێزێوی گه‌وره‌ی که حیچکام جه خه‌ڵکی ده‌وروو ئی مێزیه‌نه مۆزاحێمێ هه‌نترینی نیه‌نێ. قه‌راخێ ئی مێزیه که جه چۆ وه‌زێ وه‌ش کریان، جه هه‌ره‌ژنۆ2 مه‌له‌وانا، شاعێرا و هه‌رمانبه‌را ڕە‌نگ دریان و ورچه‌ش3 مه‌ی. سه‌روو ئی میزیه‌وه په‌ڕا جه شێعرێ ئادٚی که بۆ ده‌ریای و زه‌مینی و ئاسمانی مدٚا. به راسی شێعرێ ئادٚی سفرێوی وه‌ڵا کریان په‌ی گردٚ که‌سی. سه‌روو ئی سفره‌یوه که‌سێو ئاورا هۆرمه‌ێزۆوه. نێرودا وه‌ڵێ گردٚ چێویەنه ئاشقوو خه‌ڵکی بێ. سه‌ره‌نجوو ئادٚی به خه‌ڵکی جه نۆعوو سه‌ره‌نجوو ئا نه‌قاشه حێرفه‌یه ئاورایه یا ئا عه‌کاسه رۆنامه‌یه نیا که په‌ی قه‌باڵه که‌ردٚه‌ی وه‌شته‌رین حاڵه‌توو رۆخساروو یه‌ک نه‌فه‌ری ئیلاوئه‌ولا بلا و شۆنۆ ئانه‌یه‌ره گردٚ چێوشا ویر پشۆوه. نێرۆدا ئێنسانێ و ڕۆخسارشا گێرێ و ئادٚیشا په‌ی هه‌میشه‌ی ئارێنه تان و پۆ شێعرێ و که‌سایه‌تی وێش. سه‌ره‌نجوو ئادٚی نۆعێو هامبه‌شی چنی خه‌ڵکی و سپاس جه ئه‌رزشێ ئێنسانین که متاوا ڕاحه‌ت جه ویر پشاوه. نێرۆدا ژیوایش گه‌ره‌ک بێ و قه‌دٚرش زانێ چوون حه‌رگیز نه‌تاوێ بیه‌ی مه‌رگی نه‌پیویاش4 ویر پشۆوه. مه‌رگێو که هه‌ر سات متاوۆ ئانه که چه‌نیش قسێ که‌ری چه‌نه‌ت گێرۆ. شێعرۆ نێرۆدای په‌ڕه‌نه جه خه‌ڵکێوی که ئینای سه‌روو سفره‌ی وه‌ڵایشه‌وه؛ تاته‌ش و دووکه‌ڵوو سیاڤوو لۆکۆمۆتیوی، دێدٚه5 عاله‌کێش، مامۆش به جامێو که شه‌راو دلێشه‌نه پێسه په‌پوولێوی سووری باڵێ ته‌کنۆ، ماتیلدێ وه‌شه‌سیاوه‌ش، مه‌عده‌نکارێ و هه‌رمانبه‌رێ شیلی، پێشمه‌رگێ مه‌قه‌ڕی به‌ینۆلمێله‌لی جه ئێسپانیانه، ئینکا باستانیه‌کێ و خه‌ڵکانێوته‌ر.\nشێعرۆ نێرۆداینه هه‌یبه‌توو لاشه (په‌یکه‌ره) تراشی و ناسکی و زه‌ریفی نه‌قاشی ئابره‌نگی تێکه‌ڵێنێ. نێرۆدا وه‌ڵێ وه‌ڵا که‌ردٚه‌ی سفره‌یش سه‌روو ئی مێزیه‌وه، مێزه‌که‌ش که‌ردٚه بێ مێزوو دادوه‌ری 6 و دیکتاتۆرێ شه‌یتانێ، زاڵمێ و خوڵام و نۆکه‌رێ خزمه‌تکارێشا پێسه تاوانباری نیه‌یبێنێ په‌شتۆ مێزی. نێرۆدا په‌ی ئانیشا لیاقه‌توو ئی سفره‌یشا هه‌ن، ده‌س و دڵوازا و په‌ی ئانیشا مه‌یژۆشا7 ونه بێڕه‌حم و نه‌دوانا8 . تووڕه‌ی په‌ی ئه‌سته‌مکارا هه‌میشه نه‌رمی و یارمه‌تین په‌ی هه‌منۆعا و ئه‌گه‌ر گردٚ چێو دنیانه ئیدێئاڵ بیه‌یا، ئێتر ئه‌رکوو شاعێری مۆبارێزه‌ی سیاسی نه‌بێ. به‌ڵام تا زه‌مانێو بێعه‌داڵه‌تی هه‌ن شاعێرێوی گه‌وره مشیۆم چی مۆبارێزه‌نه وێش دوور نه‌گێرۆ. تاره لاو ئانه‌یه مشیۆم دلێراسه‌شه‌نه بۆ و به میراسوو مه‌عنه‌وی به‌شه‌ری یارمه‌تی دۆ.\nهێزوو شێعرۆ نێرۆدای ئینا چیگه‌نه، که هه‌ر چه‌ن سه‌راسه‌روو ژیوایش ده‌رگیروو مۆبارێزه‌ی سیاسی بێ، حه‌رگیز شێعرێشه‌نه ئه‌نه‌یاوای ناسک و زه‌ریف جه دنیاو ده‌ور و به‌ریش کاڵ نه‌بیه‌وه. نێرۆدا جه مه‌رگ و نه‌مانای فیزیکی و مه‌عنه‌وی قینیش ئه‌ی و جه هه‌ر چێوی که زیننه بیه‌یا و ژیواده‌ر؛ ئاشقانه وه‌شش ئه‌ی. ئینه تۆموو دلێراسه‌و فه‌لسه‌فه‌و ئادٚی بێ. سه‌ختته‌رین ساختارێ ئێستێعاری یاگۆ وێشا چنی سادٚه بیه‌ی شێعرێ خه‌ڵکیێ9 واڕاوه. سه‌رو سفرەوو ئادٚیه‌وه ئێسانێ، په‌له‌وه‌رێ و حه‌یوانێ یاگێشا هه‌نه، تاره لا ئانه‌یه پیازی، سێفه‌زه‌مینیێ و ساوی؛ نه ته‌نیا سه‌روو ئی سفره‌یه‌وه قۆربانی نیه‌نێ، که وێشا به مێمانێ گه‌ورێ و که‌سایه‌تیێ ئه‌سڵی شێعرۆ ئادٚی مزانا و چاگه‌نه حازرێنێ.\nدوژمه‌نێ سیاسی و ئه‌ده‌بیێ نێرۆدای ماچا که ئادٚ وه‌شه‌سیاوۆ وێشا و به دووڕۆیی و ڕێندی تاوانبارش که‌را. به‌ڵێ ئادٚ وه‌شه‌سیاوو وێشا و ئانه‌شه جه که‌سی نه‌شارانه‌وه.\nبه‌ڵام ئادٚ وێش پێسه به‌شێو جه خانه‌واده‌و گه‌وره‌و به‌شه‌ری که هه‌م زاوڵه‌و تاته‌و ئادٚی بێ، وه‌ش گه‌ره‌ک بێ. ئایا ئینه شه‌رمش هه‌ن ئه‌گه‌ر شاعێرێو هه‌ر پاسه قه‌دٚروو یۆته‌ری مزانۆ، قه‌دٚرو وێچش بزانۆ؟ دوڕویی، ڕێندی ؟ به‌ڵێ ئادٚ ڕێند بێ. به‌ڵام ڕێندی ئادٚی پێسه مه‌کر و خه‌ڵه‌تنای ئه‌حمه‌قێوی نه‌زان په‌ی که‌یڵێ و سه‌رگه‌رمی نه‌بێ. ڕێندی ژیرانەو ئادٚی به شانازیه‌وه نازێ هەر که‌س په‌ی وێش به‌ینه دلێ دڵیش و پێسه گردٚ پیایوی گه‌وره‌ی نه‌تاوێ دووڕوو بۆ. شیلیایێ وه‌ختیۆ خیابانه‌نه پا تاقیله10 که‌وڵێشه‌وه وینێنێش وه‌راوه‌ره‌شه‌وه وشکێ نه‌بێنێ و پێسه واچی زاوڵێوشا دیه‌بۆ، دیێنێش په‌ی و زه‌ردٚه خوێ وکه‌رێنێ. ئینه چێوێوی فره ڕاس و هه‌ره‌قه‌تین بێ تا ئانه که چێوێوی درۆ په‌ی بنیادٚمێوی گه‌وره که پێسه بۆتێ پرێساش.\nنێرۆدا وه‌ڵات پرێسێوی شیلیایی و پێشمه‌رگه‌و ڕاو ئازادی و حه‌ق وازی بێ. هه‌ر یاگێوه به ئادی نیازشا بۆ جه قه‌راخوو دیوارێ مادریدی تا په‌شتۆ دیوارێ ئێستالینگرادی . شێعرۆ نێرۆدای فێرما که‌رۆ بێ جه‌ه‌ان وه‌شه‌ویسی مه‌تاوی وه‌ڵات وه‌شه‌سیاو بی .\nجه‌نایه‌تێو که جه شیلیه‌نه کریا، پێسه بێ جه‌نایه‌توو وێرسای که کۆمۆنوو پاریسیش تلنا ونیوه. هه‌میشه شوالیێ ئازا و ڕه‌سه‌نێ و ڕاسێ جه ویه‌رینه‌نه 11 وه‌شێ با که په‌ی گا ئاردٚه‌ی ئارمانێ به‌شه‌ری پێسه ئازادٚی، برایی و به‌رابه‌ری لاقۆره هۆرگێرا و هه‌میشه و دایێم سوێسێ12 سه‌رشۆر ژیوای و نه‌یارێ پیاوه‌تی جه "ئانته‌ی" دۆئێل که‌ری تا قه‌سابێوی گه‌وره پێسه هیتلێری ڕانه لوای[ و یاوای به سه‌رکه‌لێ ئارمانی ئێنسانی] په‌یشا سه‌خت که‌راوه. چوونکه‌م هه‌ر شێعرێوه ڕه‌سه‌نه ئێنقێلابێوا و هه‌ر ئێنقێلابێوی خه‌ڵکی شێعرێوه.\nجه‌نایه‌تکارێ جه یۆگێرته‌ی شێعرێ و ئێنقێلابی هاگادٚارێنێ و هه‌ر پی بۆنه‌وه بێ که پووشکین و دێسامبریستێشا کوشتێ و نێرۆدا و ئالێنده‌شا جه به‌ین به‌ردێ. ئینه‌نه قانوونوو سیاڤوو ونڕێزنای.\nجلا داده شده ، برق زدن\nقضاوت ، محكمه\nلياقت نداشتن ، ارزش نداشتن\nسايه ، شبح\nترجمه از : هر شعر اصيل يك انقلاب است اثر يوگني يفتوشنكو\nترجمه فارسي : احمد پوري ( دنياي سخن شماره 23 آذرماه 1367)


ئەی بۆ دەڵێن وڵاتانی کەنداو بێ هەڵوێستن،\nبەرامبەر کۆچبەرە سوریایی و عێراقییەکان؟!\nسایتی ئەلکترۆنیی (سوریتی) لە ٢٠١٥/٤/١ لە یەکێك لە هەواڵەکانیدا بڵاوی کردبوەوە کە: وڵاتانی کەنداو، لە بەیاننامەیەکدا رایانگەیاند ئەوانیش وەك وڵاتە ئەروپییەکان ئامادەن پێشوازی لە پەنابەرە سوریایی و عێراقییەکان بکەن. (بەڵام بە داخەوە پەنابەران خۆیان نەچوون بەدەم ئەو پێشوازیکردنەوە - وەرگێڕ).\nبفەرموون لە تەك دەقی بەیاننامەکەدا:\nمیرنشینی عەرەبی سعودی و قەتەر و بەحرەین و کوێت و عومان لە بەیاننامەیەکدا ئامادەگی خۆیان دەربڕی بۆ پێشوازی و لە ئامێزگرتنی پەنابەرە سوری و عێراقییەکان و نیشتەجێکردنیان لە کۆمەڵگای هاوچەرخدا، هەروەها موچەی مانگانەی شایستەیان بۆ دەبڕنەوە و هەمو ئەو مافانەیان پێدەبەخشرێت کە لە پەرەسەندوترین وڵاتانی ئەوروپایدا بۆیان دەستەبەردەکرێت. ئەم هەڵوێستە، دوای کۆبونەوەیەکی کتوپڕی سەرۆکی ئەو - وڵاتانە، بە ئامادەبونی سکرتێری گشتی کۆمکاری عەرەبی ڕاگەیەندرا.\nئەو - وڵاتانە لەسەر ئەرکی خۆیان لە فڕۆکەخانەکانی هەولێر و سلێمانی و - وڵاتانی دراوسێوە هەر رۆژەی بە پەنجا فڕۆکەی تایبەت پەنابەران دەگوازنەوە. لە هەمان کاتدا سەرۆکی ئیمارات فرۆکە تایبەتیەکەی خۆی تەرخان دەکات بۆ گواستەوەی پەنابەران. ئەوی شایانی باسە زۆر لە وڵاتانی عەرەبی دیکەش ئامادەگی خۆیان دەربڕیوە بۆ کۆمەککردنی ماددی بەو پەنابەرانە ، هەروەها رێکەوتن لەسەر ئەوەی :- لەو - وڵاتانەدا بەهیچ شێوەیەك نابێت پێیان بوترێت پەناهەندە، بەڵکو دەبێت بە هاونیشتمانی ناوزەدبکرێن. ئەم بەیاننامەیە لەلایەن ئەو پەنابەرانەی کە لە وڵاتەکانی خۆیاندا بە بارودۆخێکی دژواردا تێدەپەڕن و لە هەوڵدان بۆ قوتاربون لەو مەرگەساتەی تیایدا دەژین زۆر بەخۆشحاڵییەوە پێشوازی لێکرا، جێگەی وەبیرهێنانەوەیە، ژمارەی پەنابەرە سوری و عێراقییەکان لەم دوو ساڵەی دواییدا سێ ملیۆنی تێپەڕاندوە. پاش ئەوەی داماوەکە بەهۆی شەکەتبونییەوە لە نزیك کەناری دەریایەکەوە خەوی لێکەوتبو، کەسوکارەکەی مۆلەق مابون بەدیار ئەو بزەو خەندە سەرنجڕاکێشەی نیشتبوە سەر لێوی، لە خەوەکەی بە ئاگاهاتەوە.\n- لە پەراوێزی هەواڵەکەدا نوەسراوە (درۆی نیسان)ە.\n- بە پێزانینەوە سەرەتا ئەم هەواڵە، هاوڕێ گۆران هەڵەبجەیی لە سایتی ناوبراوەوە لە فەیسبووکدا دایبەزاندبوو. لەڕێگەی هاوڕێ (گۆران)ەوە بەو سایتە ئاشنا بوم، لەگەڵ سوپاسدا.


کێشەی کورد لە تورکیا و دیالۆگ لەگەڵ ئۆجەلان – Denegkan\nکێشەی کورد لە تورکیا و دیالۆگ لەگەڵ ئۆجەلان\nbydengekan\tMarch 1, 2013\tگشتی\nماوەیەکە دەوڵەتی قەومی فاشیستی تورکیا، دەستی داوەتە دایەلۆگ لەگەڵ عەبدوڵا ئۆجەلان. بڕیاریشە ئەو کۆبونەوانە کە لەژێر چاودێری دەزگای هەواڵگیری تورکیادا بەڕێوەدەبرێت، بەردەوامیان پێبدرێت. بە گوێرەی لێدوانی رەجەب تەیب ئەردۆغان سەرۆک وەزیرانی تورکیا ئامانج لەو کۆبونەوانە بەمەبەستی چەکدانانی تیرۆریستانە! کە دیارە مەبەستیان” پەکەکە” یە.\nدەوڵەتی نەتەوەپەرست و فاشیستی تورکیا پێش ١٤ ساڵ، عەبدوڵا ئۆجەلانیان لە کردەوەیەکی ئینسان رفاندن و تیرۆریستانەدا، رفاند و لەوکاتەشەوە تا ئێستا، ناوبراو لە ئیمرالی زیندانی و لەژێر چاودێری توندی دەزگا جاسوسی و جەندەرمەکانی تورکیادایە.\nعەبدوڵا ئۆجەلان بە تۆمەتی سەرکردەی گروپێکی تیرۆریستی، زیندانی هەتا هەتایی بەسەردا سەپێنراوە، کەچی ئێستا دەوڵەتی تورکیا خەریکی دیالۆگە لەگەڵ ئەو “سەرۆکە تیرۆریستە”!! بۆ کۆتایهێنان بە “تیرۆر” لە تورکیادا!!\nئەگەر بەچاوێکی کراوەوە خوێندنەوەیەکی واقعی بۆ هەوڵەکانی دەوڵەتی تورکیا بکەین، سەبارەت بەو گفتوگۆیانەی لەگەڵ سەرۆکی دەستبەسەر و زیندانی کراوی پەکەکەدا، گرتویەتە بەر، بەسادەیی ئەو راستیە دەردەکەوێت، کە دەوڵەتی تورکیا ئامانجی سەرەکی دورخستنەوەی گەریلاکانی پەکەکە لەناو خۆی تورکیاو پاشان چەک دانانی پەکەکەیە، نەک گرتنەبەری رێگایەک بۆ کۆتایهێنان بە ستەمی نەتەوایەتی سەر خەڵکی کوردستان و کۆتایهێنان بەو خوێنڕیژیە بەردەوامەی لە بنەرەتدا دەرهاویشتەی بوونی ئەو زوڵمی قەومییە.\nدەوڵەتی فاشیست و قەومپەستی تورکیا، دەیەوێت کێشەی خەڵکی کوردستان، هێندە بچوک بکاتەوە تا رادەی تەنها بینینی ململانێی چەکدارانەی نێوان سوپاو گەریلاکانی پەکەکە، لە کاتێکدا خودی پەکەکەش دەرهاویشتەی دۆخێکە دەوڵەتی فاشتی توکیا خوڵقاندویەتی. ستەمی بێئەوپەری قەومی دەوڵەتی تورکیا و تیرۆریزمە دەوڵەتیەکەی، لەبەرامبەر بەخەڵکی کوردستاندا، سەرچاوەی نەفرەتێکی قوڵ و ژینگەی پێگرتنی بزوتنەوە سیاسی و جەماوەری و سەربازییەکانە، کەپەکەکە یەکێک لە هێزە بەرجەستەکانیەتی.\nبزوتنەوەی نارەزایەتی جەماوەری لە تورکیا بە دژی زوڵمی قەومی سەر خەڵکی کوردستاندا، زۆر لە ئەحزابی سیاسی و پەکەکە، بەرینترو فراونترو خاوەن پایە و زەمینەی گەورەبوونیشی رۆژ لە رۆژ زیاترە…\nدەوڵەتی تورکیا، لای وایە بەدورخستنەوەی چەکدارانی پەکەکە لە ناو تورکیاو لەچەک داماڵینیان، کۆتایی بە کێشەی خەڵکی کوردستان دەهێنێت. لەکاتێکدا ئەمە تەنها وەهمی دەسەڵاتێکی فاشستییە، کە بتوانێت نارەزایەتی نەفرەتێکی قوڵی جەماوەری و شاری لەسەر پایەی واقعی” زوڵـمی نەتەوایەتی” بە داماڵینی چەک لە هێزیکی سیاسی، وەڵام پێبداتەوە. دەوڵەتی فاشستی تورکیا ناسنامەی نەتەوایەتی بۆ خەڵکی کورد زمانی تورکیا بەرەسمی ناناسێت و لەدەستورەکەشیدا هەموو دانیشتوانی تورکیا بە تورک وێنا دەکات. لەو رێگایەشەوە هەر جۆرە کارانەوەیەکی خەڵکی کورد زمانی تورکیا، دەخاتە چوارچێوەی هەوڵە تیرۆریستەکانەوە.\nدەوڵەتی تورکیا، ئەگەر بیەوێت، کۆتایی بە کێشەی ناوخۆیی توکیا بهێنێت لەوانەش کێشەی ستەمی نەتەوایەتی سەرخەڵکی کوردستان، ئەوا بەر لەهەموو شت پێویستە دان بنێ بە زوڵمی نەتەوایەتی سەر خەڵکی کوردستاندا. پێویستە لەدەستوردا دان بنێت بەو راستیەدا، کە چەندین ملیۆن ئینسان لەو وڵاتەدا خۆیان بەتورک نازانن و خوازیاری بەرەسمی ناسینی مافە حقوقی و سیاسی و ناسنامەیی خۆیانن. وە ناکرێت ناسنامەی نەتەوایەتی کورد زمانەکان لە تورکیادا، حاشای لێبکرێت و کورد بوون وەکو تاوان، مامەڵەی لەگەڵ بکرێت.\nدەوڵەتی تورکیا، بە بە رەسمی نەناسینی مەسەلەی کورد لە توکیادا بە دەستور و یاساکانیەوە، بە میلیتاریزەکردنی کوردستانی تورکیا، بەسەرکوتی سیاسی و راوەدونان و سیخناغ کردنی زیندانەکانی بە هەڵسوڕاوانی سیاسی کورد، بە کردەوە تیرۆریستیەکانی، راستی ستەمی نەتەوایەتی سەر خەڵکی کوردستانی، نیشانی رای گشتی و دنیا داوە. حاشاکردن لە ناسنامەی نەتەوایەتی خەڵکی کوردستانی تورکیا و دان نەنان بە مافەکانیاندا وەکو هاوڵاتی خاوەن مافی یەکسان لە تورکیادا، لە داهاتودا تورکیا توشی بەرامبەرکێیەکی گەورەی سیاسی و جەماوەری ناوخۆیی زیاتر دەکات و هێندەی تر دۆخی ناوخۆیی تورکیا، دەشێوێنێ.\nبێگومان لە جەنگی نەبڕاوەی سوپا و دەوڵەتی تورکیادا، لەدژی خەڵکی کوردستان، ململانێی هێزگەلی قەومی لەگەڵ دەوڵەتی تورکیادا، دەتوانێ ببێتە خوێن رێژیەکی قەومی کە خەڵکی تورکیا بێ لەبەرچاوگرتنی ناسنامەی میللیان بکاتە، قوربانی.\nنابێ بیرمان بچێت چۆن دەوڵەتی تورکیا بە حاشاکردن لەستەمی میللی سەر خەڵکی کوردستان، کێشەی خەڵکی کوردستانی قوڵتر کردۆتەوە، ئاواش زەمینەی فەراهەم کردوە هێز گەلی ناسیونالیستی کورد، نەک بۆ چارەسەری کارساز و بەکردەوەی ستەمی میللی لە رێگای گەرانەوە بۆ راو ئیرادەی خەڵکی کوردستانی تورکیا، بەڵکە بۆ بەشداری لەدەسەڵاتی مەرکەزیدا، ئامادەن خەڵکی کوردستانی تورکیا بکەنە بەردەبازو پردی دەست راگەیشتن بە بەشی دەسەڵاتیان…\nدەوڵەتی تورکیا، لەیەکێکی تر لە گەمە گوماناویەکانیدا، عەبدوڵا ئۆجەلانی بۆ گفتوگۆ هەڵبژاردووە. دیارە لەگەڵ ئەوەدا کە تا ئێستا عەبدوڵا ئۆجەلان، خاوەنی پێگەیەکی بەهێزە لای پەکەکە، بەڵام لای هەموو کەسێکی هوشیار بە دنیای سیاسەت رۆشنە، کەسی دورخراوە و زیندانی کراو دەست بەسەر، تەنها دەشی وەکو بارمتەیەکی سیاسی لە گەمەی سازاندا، لێی بڕوانرێت. ئەگەر دەوڵەتی تورکیا سورە لەسەر کۆتاییهێنان بەچارەسەری کیشەی کورد لە تورکیادا، پێش مەرجەکەی ئازادکردنی سەرجەم زیندانیانی سیاسییە بە عەبدوڵا ئۆجەلانیشەوە. ئاساییکردنەوەی دۆخی سیاسی کوردستانە. دەستهەڵگرتنە لە دەستگیری و لە ئۆپەراسیۆنی سەربازی و پلانی تیرۆریستی و پەنابردنە بۆ گفتوگۆ کردن لەگەڵ نوێنەرانی خۆپیشاندانی بزوتنەوەی جەماوەری شارەکانی کوردستاندا. بزوتنەوەی واقعی بۆ کۆتاییهێنان بە زوڵمی قەومی سەر خەڵکی کوردستانی تورکیا، لە قەندیل نییە، لەناو شارەکانی کوردستانی تورکیاو لەناو بزوتنەوەی شۆرشگێرانەی جەماوەری و ئازادیخوازیدایە.\nچارەسەری کێشەی کورد لە توکیادا، تەنها لەرێگەی گەڕانەوە بۆ رەئی دانیشتوانەکەی مەیسەر دەبێت. لە رێگەی راپرسی” ریفراندۆمی” ئازادانەو دور لە هەرەشەوە دەچێتە پێشەوە، لە ناوچە کوردنشینەکانیدا. بەوەی دەیانەوێت لە چوارچێوەی تورکیادا بمێننەوە بە مافی یەکسانی هاوڵاتی بوونەوە، یان بە جیابوونەوەی پیکهێنانی دەوڵەتێکی سەربەخۆ. خەڵکی کوردزمانی ئەم ناوچانە هەر یەک لەم دوو ریگایە هەڵبژێرن، مانەوە لە چوارچیوەی دەوڵەتی تورکیا یان جیابونەوە، دەبێ بۆیان بە فەرمی بناسرێت… تەنها پلاتفۆرمێکی سیاسی ئاوا دەتوانێ جێگەی پشتیوانی بزوتنەوەی ئازدیخوازی و دنیای شارستانی سەردەم بێت.\nکۆتایی فێبریوەری ٢٠١٣\nPrevious گۆڤاری هەنار ژمارە 85\nNext زمان بنه‌ڕه‌تێكه بۆ سه‌لماندنی خود له بووندا


دوێنێ ئه‌م چه‌ند دێره‌م له نووسینێكی كاك ئازاد قه‌زاز خۆێندنه‌وه كه له روانیندا بڵاوكراوه‌ته‌وه: " ئه‌گه‌ر به چاوێكی بابه‌تی دوور له عاتیفه سه‌یری ئه‌م سه‌ركردانه‌ی مێژووی كورد بكه‌ین ده‌بینین هه‌ریه‌كه‌یان جگه له عاتیفه‌ی سه‌ربه‌خۆیی و ڕۆحی جه‌نگاوه‌ری چیتر پاڵنه‌ریان نه‌بوه، ئه‌مه‌ش به‌رماوه‌ی پێشینانی كورده كه تا ئێسته‌ش هه‌ر له‌سه‌ر ئه‌و خوانه ده‌خۆن. دیاره پێشه‌وایه‌تی گه‌لێك زانست و بیری ده‌وێ، هه‌ر یه‌كه له‌و به‌رێزانه یان شێخ بووه یان مه‌لا یان كوڕی بنه‌ماڵه‌یه‌كی ناودار یان عه‌سكه‌ری بووه. كه‌سێ له‌وانه زانایه‌كی كۆمه‌ڵناسی یان ده‌روونناسی یان فه‌یله‌سوفێك یان بیریارێك نه‌بوون."\nله‌وانه‌یه هه‌ندێ كه‌س حه‌زكه‌ن كه‌وا زۆر سه‌باره‌ت به‌م بابه‌ته بدوێن، به‌ڵام من نا. هه‌ر بۆیه ده‌مه‌وێ به‌كورتی ئیشاره‌ت بۆ دوو خاڵ بكه‌م، كه به‌ڕای من شایانی باسن.\nیه‌كه‌م ئه‌وه‌ی كه سه‌كرده‌كانی كورد یان شێخ بوون یان مه‌لا یان كوڕی بنه‌ماڵه‌یه‌كی ناودار یان عه‌سكه‌ری بوون. دیاره ئه‌م بۆچوونه هه‌ر لێكدانه‌وه‌یه‌كی مێژوو نییه و به‌ڵكو ده‌كرێ له پشتیه‌وه ناڕه‌زایه‌تیه‌كی توندیش بخوێنرێته‌وه، واته ئه‌وه‌نده‌ی لێكدانه‌وه‌یه، ئه‌وه‌نده‌ش هه‌ڵوێسته. راستیه‌كه‌ی من هه‌رگیز له‌و بڕوایه‌دانیم كه كاك ئازاد ئه‌وه‌نده له مێژوو و كۆمه‌ڵگه‌ی كوردی بێئاگا بێت، كه بێئاگایی ئه‌م -به‌ڕای من- هه‌ڵه زه‌قه‌ی له پێبكات. ئاخر كورد تا ئه‌و چه‌ند ده‌یه‌ی دوایی كێی دیكه‌ی هه‌بووه سه‌ركردایه‌تی بكات و شۆڕشه‌كانی به‌ئامانج بگه‌یه‌نێت؟ مه‌گه‌ر، جا به چاك بووبێت و به‌خراپ، هه‌ر ئه‌وانه ده‌مڕاست وهه‌ڵسوڕێنه‌ری كاروباری خه‌ڵك نه‌بوون؟ یان دیاره ئه‌م بۆچوونه زیاتر به‌زه‌یی به‌و هه‌زاران فه‌یله‌سوف و كۆمه‌ڵناس و ده‌روونناسانه‌ی كه زانستگه دێرینه‌كانی وان و سنه و سلێمانی پێیانگه‌یاندوون دا دێته‌وه كه چه‌ندین سه‌ده‌یه بێكار و كرده‌وه دانیشتوون!!! ئه‌گه‌ر وابێ دیاره ئه‌م بۆ چوونه به‌جێیه و ده‌خێكه ده‌بێ هه‌موومان بیخۆین.\nله‌وبڕوایه‌شدا نیم كه مه‌لیكه‌كانی ئالی سه‌عود و هاشمیه‌كانی ئوردن و ئه‌میره زۆروزه‌به‌نده‌كانی دوورگه زور له شێخ سه‌عید و قازی محه‌مه‌د و مه‌لا مسته‌فا لێهاتووتر بوون. دیاره به‌م قسه‌یه‌م مه‌به‌ستم نییه ته‌واوی ئۆباڵی شكسته‌كانی كوردان بخه‌مه ئه‌ستۆی بیانی و دوژمنان، هه‌روه‌ك نایشكرێ هه‌مووی بخرێته گه‌ردنی سه‌كرده‌كانی كورد. و دیاره هۆیه‌كانی ئه‌و شكستانه زۆرن و لێكۆڵینه‌وه‌یه‌كی وورد و فره‌لایه‌نه‌یان گه‌ره‌كه.\nدووه‌میش ئه‌وه‌یه كه مه‌گه‌ر كه‌ی بڕیار بووه فه‌یله‌سوف و ده‌روونناس و كۆمه‌ڵناس ببنه پێشه‌وا و سه‌ركرده و هه‌ڵوڕێنه‌ری كاروباری سیاسی كۆمه‌ڵگه؟ خۆ زۆر كه‌م نه‌بێت دانووی سیاسه‌تمه‌داران و فه‌یله‌سوفان به‌یه‌كه‌وه نه‌كوڵاون. ماوه‌یه‌ك له‌مه‌وبه‌ر نووسینێكی رێبوار سیوه‌یلیم سه‌باره‌ت به جیاوازیه‌كی سیاسه‌تمه‌دار و فه‌یله‌سوف خوێنده‌وه كه له كتێبی "نه‌ته‌وه و حه‌كایه‌ت"دا بڵاوكراوه‌ته‌وه. هێندێك له‌و سه‌رنجانه‌ی ئه‌وم زۆر لا جوان بوون و ئه‌گه‌ر ئه‌و نووسینه یاخود كتێبه‌كه‌تان ده‌ست ده‌كه‌وێ چاوێكی پێدابخشێنن، ده‌زانن دونیا و شێوازی رووبه‌ڕووبوونه‌وه‌ی ئه‌و دووانه چه‌نده لێكجیان. هه‌رچی كۆمه‌ڵناس و ده‌روونناسیشن، ئه‌وا مه‌گه‌ر دووره‌په‌رێز وه‌ستابن، ئه‌گه‌رنا و سیاسه‌تمه‌داران به‌ری ره‌نجی ئه‌وانیشیان هه‌ڵلوشیوه و هه‌رگیزیش رێگه‌یان پێنه‌داون پێیان له‌به‌ڕه‌ی خۆیان زیاتر راكێشن.\nدوو شت له‌مرۆڤدا زۆر سه‌رنجم راده‌كێشن: بێسنووریی حه‌ز و گه‌وره‌یی خه‌مه‌كانی.


ژن لەنێوان مرۆڤێتیی و بەندایەتییدا\nئافره‌ت له‌نێوان قورئان و ئینجیله‌كاندا\nهه‌شتی مارس؛ له به‌رژه‌وه‌ندی كه‌رامه‌تی ئافره‌تاندا نییه،و پێچه‌وانه‌ی شه‌رعی ئیسلامه\nمافه‌كانی ئافره‌تان له ئیسلامدا (به‌شی چواره‌م)\nهاوپۆلی بابه‌ته‌کان » ئافره‌ت و خێزان » مافی ئافره‌ت(١٤)\nدانراوه له‌لایه‌ن: شاخەوانی مام دەروێش ڕێكه‌وت: ٦/١/ ٢٠١٢\nبسم اللە الحمداللە الصلاە والسلام علی رسول اللە وعلی آلە وصحبە ومن والاە، أما بعد:\nلای هەمووان ئاشکرایە کە ئەسڵ لە مرۆڤایەتیدا بە نێر و مێیەوە بەندایەتییە بۆ خوای تەبارەك و تەعالا، وەك لە قورئانی پیرۆزدا هاتووە: (وماخلقت الجن والإنس الی لیعبدون). بۆیە ژنیش وەك مرۆڤ بەندەی خوایە، کەوا بوو ژن نابێتە بەندەی پیاو، چونکە هەرگیز کەس نابێتە بەندەی کەسێکی کە جگە لە خوا. هەروەها ناشبێتە بەندەی هیج کۆمەڵگە و کۆمپانیا و سەرمایەدار و لایەن و دەزگایەك؛ بەکورتی واتە: نابێتە بەندەی هیچ هێزێك لە هێزەکانی سەر زەوی، بەڵکوو ژنیش هەروەك پیاو بەندە و گوێڕایەڵی خوایە و ڕاستەوخۆش بەندایەتیی بۆ دەکات و هەست دەکات شوێنکەوتەی دڵڕاستی فەرمانەکانی خوای خۆیەتی و هەر لەلایەن خواشەوە بەبێ جیاوازی پاداشت دەدرێتەوە، وەك خوای گەورە دەفەرموێت: (فستجاب لهم ربهم أنی لا أضیع عمل عامل منکم من ذکر أو أنثی بعضکم من بعض). واتە: کردەوەی هیچ مرۆڤێك لە نێر و مێ بەبێ پاداشت ناهێڵمەوە، هەمووتان لای من چونیەکن.\nکەوا بوو ژنیش پاداشت دەکرێت بەو چاکە و خێرەی کە دەیکات هەروەکچۆن ڕەگەزی بەرامبەری پاداشت دەکرێت. پەیوەندییەکەی بە خوداوە ڕێزی مرۆڤانە و سەربەخۆییی ڕاستەقینەی پێدەبەخشێت. ژن لەلای خۆی و -لەلای خوای گەورەش- بەدیهێنراوێکی مرۆڤانەی خاوەنڕێزە و بە خوای گەورەوە پەیوەستە و هەموو ژیان و قەوارە و هەموو وزەکانی لە خوای خۆی دەخوازێت.\nئەم پەیوەندییەی کەسایەتیی پێدەبەخشێت بەهەمان ئەو شێوەیەی کە کەسێتی بە پیاو دەبەخشێت.\nژن هیچ کەموکووڕییەکی نییە و بەشێکیش نییە لە کەسێکی تر تا لە مرۆڤێکی دیکەوە خۆی کامڵ بکات (تەنها لەوەدا نەبێت کە قەوارەی خۆی لە هاوسەرگیریدا تەواو دەکات کە هەروەك پیاویش قەوارەی خۆی لەم ئارایەدا تەواو دەکات، ئەمەش شتێکی دیکەیە).\nژن لەکاتێکدا گوێڕایەڵی پیاو دەکات لەو شتگەلەی کە خوای گەورە بەسەریدا فەرزی کردووە، ئەوا سەربەخۆیییە مرۆڤێتی و کەسایەتییەکەی خۆی بزر ناکات، چونکە سەنگی مەحەکی کەسێتی و سەربەخۆییی بەردەوام ئەوەیە کە مافی ئەوەی هەیە، چونکە لە ئەرکی خۆیەتی پیاو بۆ ڕاستەڕێ بیگێڕێتەوە لەکاتێکدا کە دەبینێت لە ڕاستەڕێی شه‌رعی خودا لایداوە.\nژن دەبێت ئەوە باش بزانێت هیچشتێك هەستی هەبوونی کەسێتی بە مرۆڤ نابەخشێت هێندەی ئەو مافەی کە مافی ئاراستەکردنە. تێکڕای تێکۆشانی گەلان لەم پێناوەدا بووە کە هەست بکەن بە خودی خۆیان و بەدیهێنانی قەوارەیان، بۆئەوەی بەو مافە بگەن کە مافی ئاراستەکردنی فەرمانڕەوایە بۆئەوەی لەو بنەما گێژاوانە دەربچێت کە هەموو کەسێك دەیخوازێت.\nمافی ئاراستەکردن مافی هەموو تاکێکە لە کۆمەڵگای ئیسلامیدا وەکوو یەك مافی ژن و مافی پیاو، کاتێك ژنیش هەست بەو هێزە دەکات لە خۆیدا کە لە پەیوەندی بە خوداوە دەیخوازێت، ئەوا لە ناخی خۆیدا کەسێتییەکی سەربەخۆ و خودی وەدیهاتووی خۆی لە واقیعی ژیاندا دەبینێت. سەربەخۆیییش ئەوەنییە کە دژایەتی لەگەڵ مێردەکەیدا بکات و هەڵوێستی هێرشکردن بگرێتە بەر، ژیان شەڕ و ئاڵۆزی نێو ماڵ نییە، ئەوەندە بەسە کە جەنگێك بێت دژی هێزەکانی خراپەکاری کە لە هەموو شوێنێکدا ئامادەن.\nژن کە بەندەی خوایە هەروەك چۆن پیاویش بەندەی خوایە. هەریەکەشیان مافی ئەوەیان هەیە بەڵکوو ئەرکی خۆشیانە کە یەکتر بۆ تاعەتی خوا ئاراستە بکەن. ژن دەتوانێت بەتوندی ناڕەزایی لە پیاوەکەی دەرببڕێت لەکاتێکدا کە سەرپێچی کرد، تەنانەت دەشتوانێت پێیبڵێت لە ئەمڕۆ بەدواوە من چیتر ژنی تۆ نیم، مادام سەرپێجی خودات کردووە لە تاعەتی پەروەردگارت دەرچوویت. ئا بەم شێوەیە لە پەیوەستبوونییەوە بە خوای خۆیەوە هەست بە مرۆڤێتی و کەسایەتیی خۆی دەکات. گەر بەڕاستی بە خوای گەورەوە پەیوەست بوو و بەندەی خوای گەورە بوو، ئەوکات بە هیچ جۆرێك نابێتە بەندە و داردەستی هیج پیاوێك یان هیچ هێزێك لە هێزەکان. ئەمما بەندەی خوا نەبوو و پەیوەندی لە گەڵ خالقی خۆی پچڕاند، ئەوسا زۆر بەئاسانی دەبێت بە نێچیری چاوبرسییان و دوور نییە ببێت بە کاڵایەك و بازرگانیی پێوە بکرێت. کە ئەمەش ڕووی دا، ئەوسا هەست دەکات کە کەسایەتی و مرۆڤێتییەکەی لەدەست چووە و بووە بە بەندەی کەسانێکی کە جگە له خودا.\nژن لە ئیسلامدا هەر بەوەندە ناوەستێت کە کەسێتیی خۆی دۆزیوەتەوە، بەڵکوو بە هەڵبژاردنی خۆی دەبێتە ئافرەتێکی ڕەوشتبەرز. ڕەوشتبەرزیش لە کۆمەڵگای موسڵماندا بە پیاوسالاری و دەمی شمشێر بەسەر ژندا فەرز نەکراوە هەروەك بە خەیاڵی پووچی کەسانێکدا دێت. ئەوەی کە بە شمشێر فەرز دەکرێت ڕادەی هەره نزمی ڕەوشتبەرزییە. کۆمەڵگا ناتوانێت بەبێ ژن بژی. ژن کە مرۆڤێکی سەربەستە و خوای گەورە بە هەمان شێوەی پیاو دروستی کردووە، بۆیە نە بەندەیە و نە کاڵا، نە خۆراکەو نە بەشێکە لە کەسێك، مرۆڤێکە کە خاوەنی کەسێتی و قەوارەی خۆیەتی. بەندەی هیچکەسێك نییە جگە لە خوای گەورە کە هەروەك پیاویش بەندەی خوای گەورەیە. کەوا بوو مرۆڤێکی سەربەست و خاوەن قەوارە و کەسێتیی خۆیەتی، نەك بەندە و کۆیلە.\nنووسینی: شاخەوانی مام دەروێش\nسەرچاوە: جەنگی نەریتەکان ـ محمد قطب\nid => 25738\ncategoryid => 197\ndynamicImage => 'GfAbjNsR_20120114.jpg'\nheadTitle => 'ژن لەنێوان مرۆڤێتیی و بەندایەتییدا'\nkeyword => 'مافی ئافره‌ت'\n[0.66 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25738)))\n[3.07 ms] UPDATE `dangiislam_article` SET `clicked` = ? WHERE (`dangiislam_article`.`id` = 25738)\n[0.63 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25738) LIMIT 1\n[0.39 ms] SELECT `dangiislam_article`.* FROM `dangiislam_article` WHERE (id= '25738') AND (status='1') AND (title<>'0') LIMIT 1\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 197) LIMIT 1\n[13.97 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[16.01 ms] SELECT `dangiislam_article`.* FROM `dangiislam_article` WHERE (category_id = 197)\n[5.67 ms] SELECT `dangiislam_article`.* FROM `dangiislam_article` WHERE (category_id = 197) AND (id <> '25738') AND (status='1') ORDER BY `id` desc LIMIT 3\n[4.28 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25738') ORDER BY `comment_id` desc, `featured` desc\n[14.08 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.15 ms] SELECT `dangiislam_art_cat`.* FROM `dangiislam_art_cat` WHERE (id = 197) LIMIT 1\n[0.14 ms] SELECT `dangiislam_art_cat`.* FROM `dangiislam_art_cat` WHERE (id = 88) LIMIT 1\n[0.13 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 50)))\n[0.12 ms] SELECT `dangiislam_writer`.* FROM `dangiislam_writer` WHERE (id = 50) LIMIT 1\n1.11.3/5.3.29 Variables Debug Not authorized 16 in 59.62 ms Registry (6)«


کاتی ئەوەیە پلە باڵاکانی هەرێم دەستبەرداریی ئیمتیازە زۆرو زەبەندەکانیان بن‌و لەکۆڵ خەڵک ببنەوە\nئەم رۆژانە باس باسی خۆپیشاندان‌و ناڕەزایی هاوڵاتیانی عێراق‌و لوبنانە، کە بەجارێک لەگەندەڵی‌و نادادپەروەریی‌و موچەو ئیمتیازی زۆروزەبەندی کاربەدەستە پلە باڵاکانیان توڕەن، لەسایەی ئەم نارەزاییانەدا بەڵێنی چاکسازیی‌و کەمکردنەوەی موچەو دەرماڵەو ئیمتیازی پلەباڵاکانی وەک سێ سەرۆکایەتییەکەو وەزیرو پەرلەمانتارەکان دراوە بەڕێژەی ٥٠٪و بۆ رازکردنی ئەو جەماوەرە توڕەیە کاری لەمەودوا کاری پێدەکرێت.\nخەڵکی کوردستان بەهەمانشێوە گەیشتوەتە تینیان، بەتایبەتی کە ماوەیەکی زۆرە حکومەتی هەرێم‌و پەرلەمانیش قڕو قەپیان کردوە لەو پڕۆژە چاکسازییەی کە چەند ساڵێکە بۆ رێکخستنەوەی موچەی پلە باڵاکان‌و خانەنشینییان ئامادە کراوە. لەخولی پێشودا متمانەی خەڵک بەرامبەر بەپەرلەمان تەواو لاواز بو کە ئامادە نەبون موچەی خانەنشینییان کەم بکەنەوە.\nئێستا پاش ئەم روداوانەی عێراق، کاربەدەستانی هەرێمی کوردستان بەسەرۆکایەتییەکان‌و وەزیرو پەرلەمانتارو بەرێوەبەرە گشتییەکانەوە لەبەردەم بەرپرسیارێتییەکی مێژویی گەورەدان‌و زۆر گرنگە بەپێچەوانەی رەوتی گۆڕانکارییەکانی ناوچەکەوە رەوت نەکەن، دەنا ئەم شەپۆلی توڕەییە بەرامبەر بەگەندەڵێ‌و نایەکسانی درەنگ یان زوو رایندەماڵێت.\nخەڵكی مافی خۆیانە نوكی تیژی رەخنەكانیان ئاڕاستەی پەرلەمانتاران بكەن، چونكە ئەوان نوێنەری ئەم خەڵكەن‌و چاوەڕوانی ئەوەیان لێدەكرێت هێندەی داكۆكیكردن لەبەرژەوەندی خۆیان داكۆكی لەخەڵكییش بكەن. بەڵام بەداخەوە ئەوەی لەپەرلەمانتارانیان بینیوە تا ئێستا ئەوەیە زیاتر لەوەی بیرییان لای خەڵك بێت بیرییان لای كۆكردنەوەی پارەو ئیمتیازی خۆیانە، بۆیە بێ دودڵی دەڵێم پەرلەمانتاران بەرژەوەندی خۆیان لەخەڵك‌و لەهەمو شتێكی تر لا گرنگترە.\nدیارە ئەوە تەنها پەرلەمانتاران نین كە چەندین ساڵە بەشێك لەداهاتی گشتی ئەم وڵاتە بەناوی موچەی خانەنشینی‌و ئیفادو كڕینی ئوتومبێل‌و كۆتایی خزمەتەوە دەبەن بۆ خۆیان. لێگەڕێ لەو دەیان وەزیر‌و هەزاران كەسەی بەپلەی سەربازیی گەورە بەشێوەی نایاسایی خانەنشین كراون، واز لەو هەمو مەكتەب سیاسی‌و ئەندامی سەركردایەتی حزبانەش بهێنە كە پۆستەكانیان پارێزبەندیی داونەتێ‌و زۆربەیان بەماڵ‌و منداڵەوە بون بەبازرگان‌و ملیۆنەر.\nخەڵكی ئەم وڵاتە مافی خۆیانە حساب‌و كتابی فلس بەفلسی داهاتی گشتی نەك هەر لەگەڵ پەرلەمانتاران، بەڵكو لەگەل ئەو نوخبەی سیاسی‌و بازرگانانە بكەن كە لەگەندەڵییەوە تێوەگلاون‌و وڵاتیان گەیاندوە بەم رۆژە.\n1 تکایە ئێزیدییەكان مەكەنە ئامانج!\n2 مەسیحییەكانی سنوری زاخۆ قوربانییەکی لەشكركێشییەكانی سوپای توركیا\n3 ئەگەر تیرۆریش نەتكوژێ، گەندەڵی کوشتویتی!


ئەو گروپە شیعییانەی نزیكن لە ئێرانەوە یاری بەئاگرێكی دیكە دەكەن. نازانم تا چەند راستە! دەڵێن كاتی خۆی سەدام وتویەتی: لەدوای خۆم عێراقێكی وێرانە جێدەهێڵم! لەوە دەچێت كاربەدەستانی قوم و تاران ئەمجارە نەك بیانەوێت ئێران بە وێرانەیی جێبهێڵن، بەڵكو ئەیانەوێت عیراق-یش بەخۆیانەوە تووشی سووتان و خنكاندنی ئابوری بكەن.\nشیعەی عیراق لە خافڵگیرییەكی سەیردایە، پێیوایە ئەوەی بۆ ئیران ئەچێتە سەر بۆ عیراق-یش ئەچێتە سەر وەك چۆن ئێرانییەكان پێیان وایە ئەوەی بۆ توركیا ئەچێتەسەر بۆ ئێران و رژێمەكەی ئەچێتەسەر.\nسەرانی قوم و تاران، شیعەی عیراق هاندەدەن كە مووشەكی بەرگری ئێس 400 یان هەر هیچ نەبێت ئێس 300 ی رووسی بكرێت، لەكاتێكدا خۆیان ئامادەنین پارە بدەن بە مووشەكی بەرگری ئێس 400 و بیكڕن، مەبەستەكەش نوێكردنەوەی مەلەفێكی كۆنە بۆ سەرقاڵكردنی ئەمریكا لەدوای كوشتنی قاسم سولەیمانی، لەكاتێكدا شیعەی عیراق خۆشی ئەزانێت ئەوەی بۆ توركیا ئەچێتە سەر بۆ عێراق ناچێتەسەر و بەڵكو ژیانی شیعەی عیراق بەگشتی بەستراوە بە ئیران و رژێمەكەیەوە.\nتوركیا كاتێك ئێس 400ی رووسی دەستگیر بوو كە هێشتا نەخراوەتە ناو سیستمی بەرگری توركیا-شەوە، تووشی سەرئێشەو ململانێیەكی زۆر بوو لەگەڵ ئەمریكا و سزای ئابوری خراپیشی بەسەردا سەپا. لەكاتێكدا كە توركیا جگە لەوەی ئەندامی ناتۆیە، جێوسیاسی توركیا تەواو جیاوازە لەگەڵ عیراق، نەك ئەوەندەش ئێستا لە لیبیا، ئەمریكا توركیای ئاڵاندووە لە شەڕەوە.\nخستنەڕووی ئەو بابەتە لای سەعد جەواد قەندیل باڵیۆزی عیراق لە ئیران، فڕێدانی كارتی تۆڵەی قاسم سولەیمانیی فەرماندەی سوپای قودسە كە شەوی 3ی جێنیوەری لەرێگەی فرۆكەی بێ فرۆكەوە ئەمریكییەكان بە فرمانی سەرۆك دۆناڵد ترەمپ كوشتیان. چونكە كاتێك ساڵی 2017 شیعەی عیراق كە هێشتا حەیدەر عەبادی سەرۆك وەزیرانی عیراق بوو لەژێر فشاری كاربەدەستانی ئێران ئەم مەلەفەی كردەوە و ویستی گرێبەستی كڕێنی مووشەكی بەرگری رووسی ئێس 300 بكات لە روسیا. ئەمریكا بەتوندی هەرەشەی لە عەبادی كرد كە دەست بۆ كارێكی وەها نەبات، چونكە ئەنجامەكەی خراپ دەبێت.\nرەنگە ئەو بۆچوونەی ئەفسەرێكی پێنتاگۆن لە رۆژنامەی زە ناشناڵ راست بێت كە عیراق بیانوویەكی بێ مانای هەیە لەوەی بۆ پارێزگاریی ئاسمانەكەی پێویستی بە مووشەكی بەرگرییە هەیە، كە لێدوانەكەی وەك پەرچەكردارێك وایە بۆ ئیگۆر كۆرۆشینكۆ ئەندامی ئەنجومەنی گشتی وەزارەتی بەرگری روسیا. سەرەڕای ئەوەی عێراق بەرەو گێژاوی نەهامەتی و سزا ئەبات چونكە یاسای سزادانی رووبەرووبوونەوەی بەرژەوەندییەكانی ئەمریكا كە ترەمپ لەساڵی 2017 ئیمزای كردووە، ویلایەتە یەكگرتووەكانی ئەمریكا سزا ئەسەپێنێت بەسەر ئەو وڵاتانەی كە مامەڵە دەكەن لەگەڵ دامەزراوەكانی بەرگری روسیا. كە عێراق یەكێكە لەو دەوڵەتانەی پابەندە بە رێكەوتنی ستراتیژی سەربازی لەگەڵ ئەمریكا.\nئەوەی میدیای ئەمریكی قسەی لەسەر ئەكات دوو تێڕوانینی جیاوازە، تێڕوانینێكیان پێیانوایە كردنەوەی ئەم مەلەفە بۆ ئەوەیە كە ئەمریكا كۆمەڵێك مووشەكی بەرگری ئاسمانی بە وەزارەتی بەرگری عیراق بفرۆشێت و عێراق ملكەچی كۆمەلێك قەرز و سەفەقاتی كڕینی چەكی تر بكات. هەندێكی تر پێیانوایە كە نەخێر ئێران پاڵپشتی ئەم بۆچوونە دەكات. حەیدەر مەنسور هادی باڵیۆزی عیراق لە روسیا بۆ زە ووێل ستریت جۆرناڵ ئەوەی ئاشكرا كردووە كە لە مانگی مەی 2019 عیراق بڕیاری داوە كە مووشەكە بكرێت بەڵام چونێتی كڕینەكەی لانەبوو.\nقسەكانی هەر یەك لە كەریم عەلاوی و عەبدولخالق عەزاوی ئەندامانی لیژنەی بەرگری لە ئەنجومەنی نوێنەرانی عیراق بۆ نیویۆرك تایمز زۆر نهێنی پشت پەردە هەڵدەماڵێت كاتێك بەجیا قسەیان كردووە، عەلاوی دەڵێت: "بەر لە خۆپیشاندانەكانی ئۆكتۆبەری 2019 وەفدێكی عێراقی چووەتە روسیا بۆ چۆنێتی گرێبەستی كڕینی مووشەكەكە بەڵام بەهۆی خۆپیشاندانەكانی عیراق و دەستلەكاركێشانەوەی عادل عەبدولمەهدی سەرۆك وەزیران گفتوگۆكان بچڕاون و هیچ رێكەوتنێكیش ئیمزا نەكرا". لەهەمانكاتدا عەلاوی دەشڵێت:"چەند جارێك داوا لەئەمریكا كراوە چەكێكی گونجاومان بداتێ بۆ بەرگری ئاسمانی عیراق!" ئەم رستەیەی عەلاوی پاڵپشتە بۆ قسەكانی عەزاوی كە بە نیویۆرك تایمزی وتووە:"ئێمە داوامان لە سەرۆك وەزیران كردووە كە چەكێكی بەرگری ئاسمانی دەستگیری عیراق ببێت لە روسیا بێت یان هەر وڵاتێكی دیكە".\nكەواتە كۆتا قسە ئەوەیە "لە روسیا بێت یان هەر وڵاتێكی تر!" كوێییە جگە لەئەمریكا. ئەم یارییە نوێیەی بەشێك لە شیعەی عیراق یان ملكەچبوونی عێراقە بۆ كڕینی كۆمەڵێك مووشەكی بەرگری لە جۆری پاتریۆت یان بەپێچەوانەوە یارییەكی نوێی ئێرانە تا عێراق لەرێگەی گرێبەستی كڕینی ئێكس 400ەوە بباتە ناو گێژاوی سزای ئابورییەوە.


تۆسک داوا لە سەرۆک وەزیری ئیسپانیا دەکات گرژییەکان لە کەتەلۆنیا زیاتر نەکات\nسەرۆکی ئەنجومەنی ئەوروپا دانۆڵد تۆسک بە سەرۆک وەزیری ئیسپانیا ماریانۆ ڕاخۆی وت بگەڕێت بەدوای ڕێگە چارەیەکدا بۆ ئەوەی گرژییەکان لە کەتەلۆنیا زیاد نەبێت و هێز بەکارنەهێنێت، ئەمەش لەمیانەی ئەو ڕیفراندۆمەی کە ڕۆژی یەکشەممە هەرێمەکە ئەنجامیدا.\nتۆسک دوای ئەوەی قسەی لەگەڵ ڕاخۆیدا کرد لە تویتەر نوسی " لەگەڵ ئەوەی هاوڕام لەگەڵ بیانووە دەستورییەکانیدا، داوام لێکرد بەدوای رێگە چارەیەکدا بگەڕێت بۆ ئەوەی خۆی بەدووربگرێت لە زیادبوونی گرژییەکان و بەکارهێنانی هێز."\nهەروەها نوێنەرانی ئەوروپاش داوایان لە ئیسپانیا کرد گفتوگۆ لەگەڵ کەتەلۆنیادا ئەنجام بدەن.\nنوێنەرانی ئەوروپا داوایان لە ئیسپانیا کرد دەرگای گفتوگۆکان بکاتەوە لەگەڵ کەتەلۆنیادا و دەڵێن توندوتیژی چارەسەر نیە بەڵام داوای یەکپارچەییان کرد و متمانەی خۆیان دەربڕی سەبارەت بە بەڕێوبەرایەتییەکەی سەرۆک وەزیری ئیسپانیا ماریانۆ ڕاخۆی.\nوتەبێژی سەرۆکی نوێنەرانی ئەوروپا مارگاریتس شیناس وتی " داوا لە هەموو لایەنەکانی بەرپرس دەکەین لە ڕووبەڕووبونەوەوە بچنە سەر گفتوگۆکرد."\nشیناس سەرکۆنەی جیابوونەوەی کرد و وتی سەرۆکی نوێنەرانی ئەوروپا یۆنکەر ئەمڕۆ لەگەڵ ڕاخۆیدا قسە دەکات.\nشیناس وتیشی " متمانەمان بە سەرکردایەتی سەرۆک وەزیری ئیسپانیا ماریانۆ ڕاخۆی هەیە بۆ بەڕێوەبردنی ئەم ئەرکە سیاسییە لەچوارچێوەی ڕێزگرتن لە تەواوی دەستوور و مافەکانی مرۆڤ."\nهەروەها سەرچاوەیەک لە ئۆفیسی سەرۆکی فەڕەنسا ئیمانوێل ماکرۆنەوە وتی سەرۆکی فەڕەنسا پشتیوانی خۆی بۆ یەکپارچەیی دەربڕیوە، ئەوەش لە پەیوەندییەکی تەلەفونیدا لەگەڵ سەرۆک وەزیری ئیسپانیا ماریانۆ ڕاخۆی.\nبە هەمان شێوە وەزیری دەرەوەی ئەڵمانیا سیگمار گابرێل داوای گفتوگۆیەکی پەلەی کرد لەنێوان کەتەلۆنیا و ئیسپانیادا و وتی ئەم گفتوگۆیە زۆر گرنگە بۆ ئەوەی شتەکان لە کۆنتڕۆڵ دەرنەچن دوای ئەو ڕێوشوێنە توندانەی کە پۆلیس گرتیە بەر بۆ بەربەستدانان لەبەردەم ڕیفراندۆمەکەی هەرێمەکەدا بۆ سەربەخۆیی.\nگابرێل لە بەیاننامەیەکدا وەکو بەرپرسانی دیکەی یەکێتی ئەوروپا داوای لە ئیسپانیا و کەتەلۆنیا کرد گفتوگۆ ئەنجام بدەن و وتیشی " ئەو وێنانەی دوێنی بەدەستمان گەیشتووە بۆمان دەردەخات کە چەندێک گرنگە گرژییەکان بوەستێنرێن."\nهەروەها گابرێل داوای لە هەردوولا کرد هێمنی بپارێزن و کاربکەن بۆ دۆزینەوەی چارەسەرێکی سیاسی هەمیشەیی کە ڕێز لە گەورەیی یاسا بگرێت کە ئەوەش وەکو گابرێل دەڵێت یەکێکە لە بنەما سەرەکییەکان کە ئەندامانی یەکێتی ئەوروپا یەکدەخات.


کۆمیتەیەکی پەرلەمانی لیبیا دەڵێت ئەستەمە بتوانرێت هەڵبژاردنی وڵاتەکە لە ڕۆژی هەینی ئەنجامبدرێت\nی مانگی دوازده ٢٢, ٢٠٢١\nلیژنەیەکی پەرلەمانی لیبیا ڕۆژی چوارشەممە ڕایگەیاند ئەستەمە لە ڕۆژی هەینی هەڵبژاردنی سەرۆکایەتی ئەنجامبدرێت.\nسەرۆکی لیژنەکە لەنامەیەکیدا هەڵسەنگاندنی خۆی پێشکەشی سەرۆکی پەرلەمان کرد و گوتی دوای تاوتوێکردنی ڕاپۆرتی تەکنیکی، دادوەری و ئەمنی ئەم هەڵسەنگاندنە کراوە. سەرۆکی ئەو لیژنەیە وادەی نوێی بۆ ئەنجامدانی هەڵبژاردن دیاری نەکردووە.\nکۆمسیۆنی هەڵبژاردنەکانی لیبیا پێشنیازی کرد هەڵبژاردنەکە بۆ ماوەیەکی کەم پاش 24 ی مانگی 1 دوابخرێت.\nمشتومڕێکی زۆر لەسەر پرۆسەکە پێشبینی ئەوەی زیاد کردووە کە ئەو هەڵبژاردنەی لەمێژە چاوەڕێی دەکرێت، دوا دەخرێت.\nدە ساڵ دوای دەرکردنی موعەممەر قەزافی سەرکردەی لەمێژینە لیبیا، ئەو وڵاتە هێشتا لە ژێر سایەی حکومەتێکی کاتیدا کاردەکات، و فراکسیۆنە ڕکابەرەکانی بەشی ڕۆژهەڵات و ڕۆژئاوای وڵاتەکە لە ماوەی ساڵی ڕابردوودا لە لە ژێر پرۆسەیەکی ئاشتی نەتەوە یەکگرتووەکان ئاگربەستیان ئەنجامدا.\nڕۆژی سێشەممە، ئەرکی پشتیوانیی نەتەوە یەکگرتووەکان لە لیبیا نیگەرانی خۆی دەربڕی سەبارەت بە دۆخی ئەمنی تەرابلس وگوتی " جێگیرکردنی ئەو هێزانەی کە سەر بە گروپە جیاوازەکانن گرژی و ئاڵۆزی دروست دەکەن و مەترسی پێکدادانەکان زیاتر دەکەن کە دەشێت ببێتە هۆی ئاژاوەو ناکۆکی."\nهۆشداریشیدا کە بەرەوپێشچوونەکان بە شێوەەکی باش نین بۆ هێشتنەوەی سەقامگیری و ئارامی تا هەڵبژاردنەکە ئەنجام بدرێت. هەروەها گوتیشی ئەمانە دەشێت ببێتە هۆی لەدەستدانی ئەو بارە ئەمنییەی کە هەتا ئێستا بەدەستهاتووە.


یەمەن ؛زیاتر لە 43 هەزار نەخۆش بەهۆی داخستنی فڕۆكەخانەی سەنعاوە گیانیان لەدەستداوە - هيوای کۆرد\nHome هەواڵ جێهان یەمەن ؛زیاتر لە 43 هەزار نەخۆش بەهۆی داخستنی فڕۆكەخانەی سەنعاوە گیانیان لەدەستداوە\non: تشرینی دووه‌م 23, 2019 In: جێهان, ڕۆژهەڵاتی ناوەڕاست, هەواڵ\nوەزارەتی تەندروستی سەر بە حوسییەكانی یەمەن لە راگەیەندراوێكدا گیانلەدەستدانی 43 هەزار نەخۆشیان راگەیاند، هۆكارەكەش بۆ داخستنی فڕۆكەخانەی سەنعا دەگەڕێننەوە.\nیوسف ئەلحازری، وتەبێژی وەزارەتی تەندروستی حوسییەكانی یەمەن كە بە “ئەنساروڵڵا” ناسراون رایگەیاند “زیاتر لە 43 هەزار نەخۆش بەهۆی ئەوەی نەیانتوانیوە بۆ وەرگرتنی دەرمانی پێویست بچنە دەرەوە، گیانیانلەدەستداوە”.\nئاماژەی بەوەشكرد، “بەهۆی ئەو رەفتارە دوژمنكارانەیەی لە فڕۆكەخانەی سەنعا ئەنجامدەدرێت و رێگریی دەكرێت لە خستنەكاری فڕۆكەخانەكە كە لە لایەن هاوپەیمانی عەرەبی و بە پێشەنگی سعودیە ئەنجامدەدرێت، ئەو نەخۆشانە گیانیان لەدەستداوە”.\nبەگوێرەی وتەكانی ئەو وتەبێژە بۆ كەناڵی فەرمی سەر بە حوسییەكان، “زیاتر لە 320 هەزار حاڵەتی نەخۆشی نەیانتوانیوە لە رێگەی فڕۆكەخانەوە بچنە دەرەوە بۆ وەرگرتنی دەرمانی پێویست”.\nوتیشی “هەزاران حاڵەتی پێویست و خاوەن پێداویستی تایبەت دەكرا چارەسەربكرێن و حاڵەتەكانیان خراپ نەبێت، بەڵام بەهۆی ئەو گەمارۆیەی سەر فڕۆكەخانەكە نەیانتوانیوە بچنە دەرەوە و چارەسەر وەربگرت”.\nهەر بەپێی وتەكانی حازری “زیاتر لەە 28 هەزار نەخۆشی شێرپەنجە بەهۆی بەردەستنەبونی پێداویسیتە پزیشكییەكان بەپێی پێویست، گیانیانلەدەستداوە”.\nTags: سعودیەفڕۆكەخانەی سەنعاهاوپەیمانی عەرەبییەمەن\nژماره‌یه‌ك له به‌ركه‌وتووانی چه‌كی كیمیایی ره‌وانه‌ی ده‌ره‌وه ده‌كرێن\nئەمڕۆ شاندێکی حکومەتی هەرێم سەردانی بەغدا دەكات


ئایا گەر کەسێک پارەیەکى کەمى دۆزیەوە چی لێ بکات؟ دەتوانێ بۆ خۆى بیبات؟: ماڵپەڕی وەڵامەکان\nهەمەجۆرئایا گەر کەسێک پارەیەکى کەمى دۆزیەوە چی لێ بکات؟ دەتوانێ بۆ خۆى بیبات؟\nئایا گەر کەسێک پارەیەکى کەمى دۆزیەوە چی لێ بکات؟ دەتوانێ بۆ خۆى بیبات؟\nپرسیار کراوە لە شێخ الألباني -رحمه الله- :\nگەر کەسێک لەقەراغ ڕێگایەک ماڵ یاخود هەر شتێکی کەم نرخی بینی یەوە چی لێ بکات ؟\nشێخ ئەلبانى لە وەڵامدا فەرمویەتى : گەر ماڵەکە بەو شێوەیە بێت کە باست کرد ، و ئەو کەسەی بینیەتیەوە هەژار بوو ، ئەوا خۆی لەپێش تر لەهەر هەژارێکی تر ، بەڵام گەر دەوڵەمەند بوو ئەوا دەیکاتە خێر و دەیدات بەکەسێکی هەژار .\nوە شێخ محمد بن صالح العثیمین -رحمه الله- دەفەرموێ :\nگەر کەسێک شتێکی بینی یەوە جا پارە بوو یاخود زێڕ ، ئەوا تەماشا دەکات :\n• گەر شتێکی کەم بوو ، و مرۆڤ گرنگی پێ نەدەدا کاتێ بزری دەکات ، ئەوا بۆ خۆیەتی و پێویست ناکات بەشوێن خاوەنەکەیدا بگەڕێت ، بەڵام گەر خاوەنەکەی بناسێ و بزانێ هی کێ یە ئەوا پێویستە لەسەری بۆی بگێڕێتەوە ، بۆنموونە :\nکەسێک پێنج ڕیاڵ دەدۆزێتەوە ، ومەعلومە کە پێنج ڕیاڵ کەس گرنگی پێ نادات و بەدوایدا ناگەڕێت گەر بزری بکات ، چونکە الحمد لله خەڵک ژیانی باشە .\nبەڵام گەر زانی ئەو پێنج ڕیاڵە هی کێیە ئەوا واجبە لەسەری بیداتەوە جا داوای لێ بکات یاخود نا .\n• بەڵام گەر شتەکە بەنرخ بوو و عادەت خەڵک گرنگیان پێ دەدا لەکاتی بزر کردنیدا ، ئەوا پێویستە لەسەر ئەو کەسەی دەیبینێتەوە تاوەکو ساڵێک خەڵک ئاگادار بکاتەوە کەشتێکی وای بینییەتەوە و بەشوێن خاوەنەکەیدا بگەڕێت .\n[ نور على الدرب - 254 ] .\nحوکمى خۆشۆردن لە شەواندا یان لە کاتى مەغریب دا ساختەكردنى شەهادە لەپێناو كارو پیشەدا حوکمی سەربڕینی مانگاو مەڕو بزن چیە بەمەبەستی بارینی باران؟ كارى پارێزەرى تا چەند دروستە؟ ئایا دروستە دیاری وەربگیرێت لە كەسێك كە مامەڵە بە سوو و ڕیبا دەكات ؟\nسەردان: ١,٧٩٧ بەش: هەمەجۆر\nپرسیاری دواترزەوییەکی کڕیوە و چاوەڕێ دەکات نرخەکەی بەرز ببێتەوە بۆ ئەوەی بیفرۆشێت ئایا زەکاتی تێدایە ؟ پرسیاری پێشترکەسێک بە هۆى قورسی ژیان و مەسروفى خێزان خۆى بکوژێت ئایا بە هەتا هەتایی لە ئاگردا دەبێت؟


ئاسایشی ھەولێر : دەستگیركردنی دوو كەسی راگەیاند كە شۆفێرێكی تاكسییان رفاندبوو – ڕێژنه میدیا\nبەڕێوەبەری ئاسایشی ھەولێر دەستگیركردنی دوو كەسی راگەیاند كە شۆفێرێكی تاكسییان له‌ژێر هه‌ڕه‌شه‌دا رفاندبوو.\nله‌سه‌ر ده‌ستگیكردنی ئه‌و دوو تۆمه‌تباره، بەڕێوەبەری ئاسایشی ھەولێر لە راگه‌یه‌ندراوێكی بڵاوكرده‌وه و ئاشكرایكرد كه ئێوارەی رۆژی 27/12/2020 لە شاری ھەولێر ھاوڵاتی ( گۆران ئیسماعیل عەزیز) شوفێری تاكسی دانیشتوی شاری ھەولێر لەلایەن دوو كەسه‌وه رفێندرا.\nرونیشیكردوه‌ته‌وه كه تۆمه‌تباره‌كان بە پاساوی بەكرێگرتنی تاكسی لەگەڵ شۆفێره‌كه سواربوون و دواتر لە شوێنێكی چۆڵی دەوروبەری ھەولێر بە ھەڕەشە و بەكارھێنانی چەقۆ و كەتەر، شوفێرەكەیان رفاندووە و پاش بەستنەوەی ناوبراو و دزینی بڕێك پارەكە، هاوڵاتییه‌ی‌كه‌یان لە ھەمان شوێن جێیان ھێشتبوو.\nئاسایشی هه‌ولێر ده‌ڵێت كه دوای لێكۆڵینەوە و بەدواداچوون لەلایەن تیمەكانی لێكۆڵینەوەی بەڕێوەبەرایەتییه‌كه‌یان، توانیان تاوانباران دەستنیشان بكەن و پاشان بە فەرمانی دادوەری لێكۆڵینەوە لە 4/1/2021 دەستگیر كران”.\nده‌شڵێت كه ئەو دوو تۆمه‌تباره بەناوەكانی عیماد ئازاد رەحمان لەدایكبوی 2002 دانیشتوی چەمچەماڵ و محەمەد خالید ئەحمەد لەدایكبوی 1997 دانیشتووی شاری موسڵ لەبەردەم دادوەری لێكۆڵینەوە دانیان بە تاوانەكەدا ناوە.\nپێشوو هاتوچۆی سلێمانی : ئەو ئۆتۆمبێلانە ئاگادار ئه‌كاته‌وه كە كێشەی تۆماركردنیان هەیە\nدواتر وەرزش كردن و ڕاهێنان لە كەش و هەوای سارددا ئەم زیانەی هەیە


ئازادی ۳۵۴ ژنی ئێزدی له فه‌لوجه/کوژرانی ۷ داعشی له موسڵ - Mehr News Agency\n20 pûşperê 2016 - 09:31\nNews Code 3958\nبه ڕاپۆرتی ئاژانسی مێهر له ڕاشا تووده‌ی، به‌رپرسێکی ئێزدی له هه‌رێمی کوردستان له ئازادی ۳۵۴ ژنی ئێزدی له ده‌ستی گرووپی تیرۆریستی داعش له فه‌لوجه هه‌واڵی دا.\nماڵپه‌ڕی فه‌ڕمی ئاڵمانیا له زاری هادی دوبانی، به‌ڕێوه‌به‌ری کار و باری ئێزدییه‌کان له شاری ده‌هۆک ڕایگه‌یاند که هێزه عێراقییه‌کان له فه‌لوجه ۳۵۴ ژنی ئێزدیان ئازاد کردووه، ئه‌م ژنانه له دوای داگیر کردنی شه‌نگال له ساڵی ۲۰۱۴ له لایه‌ن داعشه‌وه، ڕفێندرا بوون.\nئه‌و هه‌روه‌ها زیادی کرد که ئه‌م ژنه ئێزدیانه له ئێستادا له ناوچه‌ی عامرییه‌ی فه‌لوجه‌ن و له ژێر چاودێڕی هێزه عێراقییه‌کان. تیرۆریسته‌کانی داعش دوای داگیر کردنی شه‌نگال زیاتر له ۵ هه‌زار ژن و منداڵیان ڕفاند و به سه‌دان که‌س له پیاوه‌کانی ئه‌م ناوچه‌شیان کوشتووه.\nهه‌روه‌ها هێزه ئه‌منییه‌کانی عێراق به پشتیوانی به‌رفراوانی ئاسمانی و دوای ئۆپراسیۆنێکی سه‌رکه‌وتوو دوو ناوچه‌ی جمهوریه و ته‌میمیان له ناوه‌ندی فه‌لوجه ئازاد کرد.\nله لایه‌کی دیکه‌وه کاناڵی ئه‌لمه‌یادین له ڕاپۆرتێکدا له هێرشی ئاسمانی هێزه عێراقییه‌کان بۆ سه‌ر بنکه‌ی تیرۆریسته‌کانی داعش له ناوه‌ندی شارۆچکه‌ی گیاره له باشووری موسڵ ۷ تیرۆریست کوژران.\nخالد عوبه‌یدی، وه‌زیری به‌رگری عێراق له دوای ئازاد کردنی فه‌لوجه ڕایگه‌یاند که ئۆپراسیۆنی ئازاد کردنی ناوچه‌ی گیاره له باشووری موسڵ له پارێزگای نه‌ینه‌وا له باکووری ڕۆژئاوای عێراق ده‌ستی پێکردووه.


گێڕانەوەی هەقایەتی بزواندنی هەستی نەتەوایەتییە بە ناوی مێژووەوە - خاکی کوردستان\nهیچ گومان لەوەدا نییە کە یەکێک لەو بوارانەی کە کورد تێیدا کۆڵە، بواری مێژووە. ئەگەر بەراوردی کورد بە نەتەوەکانی دراوسێمان بکەین ئەوا هەژاریمان بە ڕوونی لەو بوارەدا دەردەکەوێت. نەتەوەی ئەرمەن کە ژمارەیان کەمتر لە سێ ملیۆن کەسە کەچی بە دەیان لێکۆڵینەوەی زۆر نایابیان بە زمانی ئینگلیزی لەسەر ئیزیدییەکان هەیە ئەمە جگە لەوەی سەدانیان بە زمانی ئەرمەنی لەسەر هەمان بابەت هەیە. ئێمە بە کوردی ڕەسەن ناویان دەهێنین، کەچی دەگمەنە کە لێکۆلینەوەیەکی زانستی متمانەپێکراومان لەسەریان هەبێت. ئەمڕۆ بۆ لێکۆڵینەوە لە مێژووی کورد لە سەرەتای ئیسلام و پێش ئیسلامدا، یەک بەرهەمی ئەکادیمی باش نییە کە لە زانکۆیەکی کوردستانەوە دەرچووبێت و بتوانیت متمانەی بکەیتە سەر و بە دەگمەن کتێبی ئەکادیمیی کوردی لەسەر ئاینی یارسانی و ئێزدی دەبێنیت.\nواتە بۆشایییەکی زۆر گەورەمان لە بواری مێژوودا هەیە کە بوارێکە بۆ کورد زۆر گرنگە. بوونی ئەم بۆشایییە وای کردووە کە کۆمەڵگەی کوردی بە گشتی نائاشنا بێ بە مێژووی خۆی. لە هەمان کاتدا دەرفەتی دروست کردووە کە هەندێک بەڕێز بێن قسە لەسەر مێژوو بکەن کە هێشتا لە مانای مێژووتۆمارکردن نەگەیشتوون. جا بەهۆی ئاسانی پەیوەندی لەسەر فەیسبوک، زۆرجار ڤیدیۆی خەڵکانی جیاوازم بۆ دەنێرن بە مەبەستی ئاگادارکردنەوەم لە بۆچوونی ئەو کەسانە لەسەر مێژووی کورد. با بزانین خەڵک بە گشتی چۆن بزانێت کامە مێژووە و کامە هەقایەت گێڕانەوەیە و چۆن لە یەکتری جودایان بکاتەوە؟\nمێژوو بابتێکی زانستیە و هەوڵێکە بۆ تێگەیشتن لە رووداوەکانی ڕابردوو بە متمانەکردنە سەر بەڵگەی جیاوازی تۆماری مێژوویی، شوێنەواری، زمان و زۆر لایەنی تری فەرهەنگی. لە کاتێکدا کە چیرۆک هەوڵێکە بۆ گێڕانەوەی بابەتێک بە بەکارهێنانی توانای خەیاڵاتی چیرۆکنووس و جوانکردنی شێوەی گێڕانەوە. زۆربەی جار چیرۆک لەغاوی خەیاڵات بەر دەدا بۆ ئەوەی جیهانی گێڕانەوە ڕەنگاوڕەنگ بکا. هەرچەندە هەندێک چیرۆک بابەتەکەی ڕووداوی ڕاستییە بەڵام شێوەی گێڕانەوە و ترشوخوێ‌کردنی بەشێکی گرنگی کاری چیرۆکنووسییە.\nجا بۆ ئەوەی کە ئاگادار بین بابەتەکەمان لە مێژوونووسینەوە نەبێ بە چیرۆکنووسین، دەبێت هەمیشە متمانە بکەینە سەر بەڵگە هەمەجۆرەکان کە ئاماژەم پێیان کرد. بۆ نموونە من کە کوردم خۆش دەوێت و حەز دەکەم شتەکان لە بەرژوەندی ئەواندا بێ، ئەگەر متمانە نەکەمە سەر بەڵگە مێژوویییە هەمەجۆرەکان ئەوا حەزەکانم خەیاڵات دەبەن بۆ جیهانێک کە هەمووشتێک کوردییە و هەمووشتێک لە بەرژوەندی کوردە. بە مەبەستی ئەوەی کە ڕێ لەوە بگرم، متمانەکردنە سەر بەڵگەکان و ئەو هەوڵەی من خاو دەکەنەوە و دەیخەنەوە سەر ڕێچکەیەک کە دەیکاتەوە بە مێژوونوسین. لەبەر ئەوە هەتاوەکوو ڕێ بە خەیاڵات و بیروبڕوای خۆمان بدەین کە کۆنترۆڵی نووسینەوەی مێژوونوسینمان بکا، ئەوا مێژووەکە زیاتر سیاسییانە و ئایدۆلۆژییانە دەبێ و نزیک دەبێتەوە لە هەقایەت گێڕانەوە و پێچەوانەکەشی ڕاستە. زۆرکەس کە مێژوو دەنووسێت لەژێر ئەو کاریگەرییەدا بابەتەکەی زانستی نابێ. نموونەش بەگشتی ئەو مێژووەیە کە لە وڵاتی تورکیا و سوریا و عێراق و ئێراندا بەگشتی دەنووسرێ. لە تورکیادا زۆربەی شتەکان لە بەرژەوەندی تورک و لە ئێراندا لە بەرژوەندی فارس و لە سوریا و عێراقدا لە بەرژوەندی عەرەب دەنووسرێت. ئەوە وا دەکا کە کتێبی مێژووییی ئەو وڵاتانە بە ئاگاوە بخوێنرێتەوە و بێ ڕەچاوی ئەو ڕاستییە، مرۆڤ سوودی زانستی لە کتێبی ئەو وڵاتانە نابینێ. کەسمان لە ڕابردوودا نەژیاوین کەس ناتوانێت بڵێ ئەو مێژووە لە سەداسەد ڕاستە، بەڵام هەتاوەکوو متمانە بکرێتە سەر بەڵگەی جیاواز و سەرچاوەی هەمەجۆر، ئەوا نووسینەوەی مێژووەکە زیاتر نزیک دەبێتەوە لە ڕاستی نەک لە سەداسەد ڕاست بێ.\nجا کوردیش لەم بوارەدا کەمتەرخەمی نەکردووە و بەهۆی ئاسانی و دەرفەتی سۆشیال میدیاوە هەندێک بەڕێز خۆشیان ماندوو ناکەن کە شتەکانیان بخەنە سەرکاغەز و لەسەر هەمان رێچکە بە ئارەزووی خۆیان خەریکە جیهان دەکەن بە کوردی. بۆ نموونە بەڕێزێک کە لەسەر مێژوو قسە دەکا، دێ دەڵێ کە وشەی قیبلە، بنەچەکەی لە (کۆی بلەکان)ەوە هاتووە، لەبەر ئەوەی ئەمە پەیوەندی بەو کەسانەوە بووە کە سەر بە ئیبراهیم بوون و وشەکە کوردییە. ئەم بۆچوونە لە سەداسەد متمانە دەکاتە سەر خەیاڵاتی ئەو کەسەی کە ئەو بۆچوونە دەدا. لەبەر ئەوەی کە وشەی (قبلة) لە عەرەبیدا مانایەکی ڕوونی هەیە و پەیوەندی بەوەوەیە کە موسوڵمانەکان ڕووی تێ دەکەن و وشەکە ڕەسەنە لە عەرەبیدا و چەندین وشەی تری لێ دروست کراوە. لە کاتێکدا (کۆی بلە) هەقایەتێکی خۆشە بۆ بزواندنی هەستی نەتەوایەتی و هیچ خزمەتێکی تێگەیشتن لە ڕابردوو ناکا و هیچ بەڵگەیەکی لە پشتەوە نیە.\nیان دەگووترێت ناوی عیراق لە (ئاو ڕەگ)ەوە هاتووە لەبەر ئەوەی عێراق خاکی دوو\nڕووبارەکەیە. جارێ مرۆڤ دەبێ پرسیار بکا ئەگەر وشەی ئاویش کۆن بێت لە کوردیدا کێ دەڵێ (ڕەگ) کۆنە. ئەمجار عێراق شوێنی ڕووبارەکانە نەک ڕەگی ڕووبارەکان. دووەم؛ کام سەرچاوە بەکار هاتووە بۆ ئەم لێکدانەوەیە؟ لەڕاستیدا هیچ و ئەمە دیسان خەیاڵاتی ئەو کەسەیە کە دەخوازێ هەمووشتێک بە زۆر کوردی بێ. دەنا ناوی عێراق چەند لێکدانەوەیەکی بۆ کراوە کە تا ڕادەیەک متمانە دەکاتە سەر سەرچاوەی مێژوویی. یەکەمیان ئەوەیە کە لە (وروک)ی سۆمەرییەوە گۆڕابێ، کە شارێکی گرنگی دەسەڵاتی ئەوان بووە لە خواروی عێراقی ئەمڕۆدا کە لە تەوراتیشدا ناوی هاتووە بە شێوەی (ئێرێخ). بۆچوونی دووەم؛ ئەوەیە کە لە پەهلەوی وەرگیرابێت لەبەر ئەوەی کە eraq لە زمانی پەهلەویدا مانای (خاکی نزم) دەدا کە ئەمەش لەگەڵ سروشتی عێراقدا گونجاوە، کە لە ڕابردوودا زیاتر بە خواروی عێراقی ئەمڕۆ ناوەکە گوتراوە، هەندێک لێکدانەوەی بنەچەی عەرەبیش بۆ ناوەکە کراوە کە کەمتر متمانەی دەکرێتە سەر. دیارە گران دەبێ بزانرێ کە کام لەوانە لە سەداسەد ڕاستن. بەڵام ئەوانە کۆمەڵێک بۆچوونن کە متمانەیان کردۆتە سەر سەرچاوە و بە دڵنیایییەوە بەکارهێنانی سەرچاوە و لێکدانەوەی زیاتر بۆ هەر یەکێک لەو بۆچوونانە، زیاتر نزیکیان دەکاتەوە لە ڕاستی.\nهەمیشە بۆ هەموو کارەکان ڕێچکەی زانستی هەیە. بۆ نموونە کاتێک دەگوترێت وشەی (آمین) لە بنەچەدا عەرەبی نییە لەبەر ئەوەیە کە بە بەڵگەوە پێشتر لە ئایینی جوودا تۆمار کراوە، بە مانای پشتڕاستکردنەوە. وەک ئەوەی کە گوێ لە وتەیەک دەگری، لە کۆتاییدا هەموو دەڵێن (دروستە). وشەکە لە بنەچەدا لە زمانی عیبریدا و لە تێکستی جووەکان و کریستیانەکاندا بەو مانایە بە کار هاتووە. وشەکە هاتۆتە ناو فەرهەنگی ئیسلامییەوە و لە گەڵ کاتدا ماناکەی گۆڕاوە. ئەمانە هەموویان سەرچاوەیان هەیە و هەوڵەکە دەخەنە سەر ڕێچکەیەکی زانستی.\nمێژوو کەرەستەیەکە بۆ تێگەیشتن لە ڕابردوو بە ئامانجی زیاتر تێگەیشتن لە بنەچەی ئەمڕۆ و وانەوەرگرتن لە ڕووداوەکان. جا خوێنەر یان گوێگر بۆ ئەوەی ئەو دوو بابەتە لە یەکتر جودا بکاتەوە دەبێ لە مێشکی خۆیدا هەمیشە پرسیار بکا، لە نووسین و بەرهەمی کەسەکان. ئەم زانیارییەی لە کوێ بوو؟ متمانەی لەسەر کام سەرچاوەیە؟ چۆن دڵنیایە کە کورد ئەو سەردەمە ئەو وشانەی بە کار هێناوە؟… بەو جۆرە پرسیارەکان زیاتر هاوکاریمان دەکەن کە مێژوو و چیرۆکنووسین لە یەکتری جودا بکەینەوە.\nجا بە کوردیکردنی مێژوو بابەتێکی خۆشە بۆ هەندێک گوێگری ئاسایی لە بزاواندنی هەستی نەتەوایەتییاندا بەڵام بە هیچ شێوەیەک سوود بە تێگەیشتنمان لە ڕابردوو و ئەمڕۆ ناگەیەنێ و ئەو ئاڕاستەی کارکردنە زیاتر لە خانەی هەقایەتی خۆشدا دەمێنێتەوە. ئێمە ئەمرۆ پێویستمان بە تێگەیشتنە لە هەزاران لەو بەڵگە دێرینانە کە لە ڕابردوودا لەسەر کوردستان نووسراون و ئێمە بەگشتی ئاگاداری زۆرینەیان نین. تێگەیشتن لەو بەڵگەنامانە زیاتر هاوکاریمان دەکا لەوەی کە لە خۆمان و فەرهەنگەکەمان تێ بگەین، وەک لە خەیاڵاتی بە کوردیکردنی مێژوو.\nوەک لە سەرەتای ئەم بابەتەدا ئاماژەم پێ کرد، کورد یەکێکە لەو نەتەوانەی کە لە بواری مێژوونووسینەوەدا زۆر هەژارە. هەوڵی نوسینەوەی ئەو مێژووە و دەوڵەمەندکردنی، بە پشتبەستن بە بەڵگەنامە و پەیڕەوکردنی ڕێچکەی لێکۆڵینەوەی دروست دەبێ، نەک بە خەیاڵاتی بەکوردیکردنی جیهان، کە هیچ سوودێکمان پێ ناگەیەنێ، جگە لە بزواندنی هەستی نەتەوایەتیمان و ئەو هەوڵانە تەنها لە خانەی هەقایەتی خۆشدا دەمێننەوە. هەقایەت‌گێڕانەوە ئاسانترە لە مێژوونوسینەوە، لە کاتێکدا لەوەی یەکەمیاندا بە ئارەزوو شتەکان لێک دەدرێتەوە و لەوەی دووەمیاندا هەمیشە بە هەوڵدانی زۆر و گەڕان بە دوای بەڵگەنامە و لێکدانەوەیان و پەیڕەوکردنی ڕێچکەی زانستی ئەنجام دەدرێ.


تیریزا مای ده‌ست له‌كار ده‌كێشێته‌وه\nزۆرینه‌ی وه‌زیره‌كانی حكوومه‌تی به‌ریتانیا گه‌یشتوونه‌ته ئه‌و بڕوایه‌ی كه سه‌رۆكی حكوومه‌تی وڵات تیریزا مای له هاوینی ئه‌مساڵ ده‌ست له پۆستی سه‌رۆكایه‌تی حكوومه‌ت ده‌كێشێته‌وه و دوور ده‌كه‌وێته‌وه.\nڕۆژنامه‌ی "The Sun"ی به‌ریتانی بڵاوی كرده‌وه، وه‌زیره‌كان گه‌یشتوونه‌ته ئه‌و ئه‌نجامه له دوای تێگه‌یشتن و خوێندنه‌وه‌ی خواست و ویسته كه‌سییه‌كانی مای كه له‌میانه‌ی گفتوگۆكان دا بۆیان ده‌ركه‌وتووه.\nلیام فۆكس وه‌زیری بازرگانی نێوده‌وڵه‌تی به ڕۆژنامه‌كه‌ی ڕاگه‌یاندووه، مای دووپاتی كردووه‌ته‌وه كه ئه‌م هاوینه خانه‌نشین ده‌بێت، هه‌موو قسه‌كانیشی به‌و ئاراسته‌یه‌ن، به‌ڵام چاوه‌ڕێ ده‌كات كه‌سێكی گونجاو بۆ شوێنی خۆی بدۆزێته‌وه، چونكه خۆی مافی ده‌نگدان و متمانه‌پێدانی نابێ له‌كاتی ده‌ستكێشانه‌وه و دیارییكردنی كه‌سێكی تر بۆ شوێنه‌كه‌ی.\nهاوكات وه‌زیری كاروباری كاری به‌ریتانیا گریگ كلارك گوتی، گومانمان نه‌ماوه‌ته‌وه كه مای له‌مساڵ ده‌ست له كار ده‌كێشێته‌وه، ئه‌مه بۆ هه‌موو وه‌زیره‌كان ڕوون بووه‌ته‌وه و به ئاسانی له قسه‌كانی به‌دی ده‌كرێت.\nتیریزا مای دوای وه‌رگرتنی سه‌رۆكایه‌تی حكوومه‌تی به‌ریتانیا گه‌وره‌ترین دۆسیه‌ی به‌رده‌می برێكزت و جیابوونه‌وه بوو له یه‌كێتیی ئه‌وروپا، به‌ڵام تا ئێسته نه‌یتوانیوه ئه‌و دۆسیه‌یه یه‌كلایی بكاته‌وه و كێشه و گرفتی گه‌وره‌ی بۆ دروست بووه. سه‌رچاوه‌كانیش پێشبینی ده‌كه‌ن، كه بۆریس جۆنسۆنی وه‌زیری ده‌ره‌وه‌ی پێشووی به‌ریتانیا بگاته هه‌ڕه‌می ده‌سه‌ڵات و ببێته سه‌رۆكی نوێی حكوومه‌تی وڵات.


ھات و چووی موسافر له سەیرانبەن بۆ هەرێمی کوردستان دەست پێ دەکات - Mehr News Agency\n2 reşemiyê 2019 - 16:05\nNews Code 24741\nبه ڕاپۆرتی ئاژانسی مێهر ، چاوەڕوان دەكرێت لەماوەی ۱۵ ڕۆژی داهاتودا ھات و چووکردن بە پاسپۆرت لە سنووری سەیرانبەندی بانەوە دەست پێ بكات.\nقائیمه‌قامی قەزای پێنجوێن له‌مباره‌وه بە پی یو کەی وت: تەنها كێشەی دروست كردنی (مۆر) ماوە و چاوەڕێی بەغدا دەكەین.\nزانا ڕەحمان زیادی کرد: ماوەیێک لەمەو بەر لەگەڵ لێپرسراوانی ئێران كۆ بوینەوە و ماوەی ۱۵ ڕۆژمان دیاری كرد بۆ ئەوەی لەمەبه‌دوا هاوڵاتیان بتوانن بە پاسپۆرتەوە لە سنووری سەیرانبەن هات و چوو بكەن، بەڵام ئێستا هەندێک ڕێگری دروست بووە.\nقائیمه‌قامی پێنجوێن وتی: ڕێگرییەكە پەیوەندی بە بوونی (مۆر)ی تایبەت به سنووره‌که‌وه هەیە، بۆیە ئێستا لە ڕێگەی حكوومەتی هەرێمەوە داوا لەدەستەی دەروازە سنووریەكانی عێراق و وەزارەتی ناوخۆی عێراق دەكەین بە زووترین كات (مۆر)ی مەرزی سەیرانبەن دروست بكرێت.\nئه‌و ئاماژه‌ی دا: ئومێدمان هەیە لەماوەی ۱۵ ڕۆژی داهاتودا هات و چووكردن لە سنووری سەیرانبەن بە پاسپۆرت دەست پێ بكات بۆ كۆماری ئیسلامی ئێران. لە ئێستادا بەشی نیشنگە و گومرگ و كشتوكاڵی لە سنووری سەیرانبەن هەیە، لە كاتی كردنەوەشی بەشێوەیه‌كی فه‌رمی، سەرپەرشتیاری سنوره‌که‌ش دیاری دەكرێت.


كاری بێریڤانەكان لە گەرمای هاویندا\nكاری بێریڤانەكان لە گەرمای هاویندا   17/7/2017\nلە شارۆچكەی چاتاك سەربە پارێزگای وانی باكووری كوردستان، ژنە بێریڤانەكان (شیردۆشەكان) لە گەرمای تاقەتپڕوكێنی هاویندا، هەموو رۆژێك سەدان مەڕ، مانگا و بزن دەدۆشن و بەشداریی لە دابینكردنی بژێویی خانەوادەكانیاندا دەكەن.\nبێریڤانەكان كە سەر لەبەیانی زوو لە گەڕەكی نارلیجای خوارووەوە كە ٢٥ كیلۆمەتر لە شارۆچكەكەوە دوورە بەرەو كوێستانەكان دەكەونەڕێ، گەشتەكەیان بە پاسە بچووكەكان ماوەی دوو كاتژمێر دەخایەنێت.\nدوای ئەوەش كە دەگەنە ئەو شوێنانەی ئاژەڵەكانی لێیە، ئامادەكارییەكان ئەنجام دەدەن و دەست بە دۆشینی سەدان مەڕ و بزن دەكەن.\nلەگەڵ خۆیاندا ئەو دەبە پڕ لە شیرانە دەبەنەوە بۆ گوندەكان كە لە ئەنجامی دۆشینی ئاژەڵەكان پڕیان كردوون و پەنیر، ماست كەرە و قەیماغی لێ دروست دەكەن و دەیفرۆشن، بەو شێوەیەش رۆڵیان لە بەهێزكردنی ئابووریی خانەوادەكانیان و دابینكردنی بژێویدا دەبێت.\nخالید ساری ئاماژەی بەوە كرد كە بەیانیان زوو بەڕێدەكەون بۆ دۆشینی مەڕ و بزنەكان و دوای بڕینی رێگاكە بەو گەرمایە دەگەنە لای ئاژەڵەكان و، وتی: لە ژیانی لادێدا بەچڕی كار دەكەین. دووچاری سەختی دەبین. لەم گەرمایەدا مەڕەكان دەدۆشین. بژێوی ژیانمان لەسەر ئاژەڵداریە. ئەگەر مەڕ و مانگا نەبن ژیانی ئێمەیش نابێت. لە گونددا گەر كار نەكەیت ناژیت.\nخالید كارادومان كە یەكێكە لە شوانەكان باس لەوە دەكات كە بێریڤانەكان ژیانێكی سەختیان هەیە و، وتی: بێریڤانەكان رۆژانە بەم گەرمای تەمووزە دووجار دەچنە هەوارەكان بۆ دۆشین. هەندێكجار پلەی گەرما دەگاتە 40 پلە. هەموو رۆژێك دەیان كیلۆمەتر رێگا دەبڕن و دێنە ئێرە.